title: Indonesian historia

text: Yudhoyonon presidenttikauden aikana Indonesian talous otti edistysaskelia, mutta varat jakautuvat edelleen epätasaisesti maan eri alueiden kesken. Globaali finanssikriisi aiheutti myös taloudellisia ongelmia. Korruptio on edelleen suuri ongelma maan hallinnossa ja etnisiä ja uskonnollisia konflikteja esiintyy edelleen.


title: Indonesian historia

text: Vuonna 2014 Susilo Bambang Yudhoyono väistyi presidentin virasta ja hänen tilalleen astui Joko Widodo. Widodon vastaehdokas Prabowo Subianto väitti vaaleja vilpilliseksi, mutta istuvan presidentti Yudhoyono kehotti Subiantoa tunnustamaan Widodon vaalivoitto, jotta levottomuuksilta vältyttäisiin. Presidentiksi noussutta Widodoa kerrotaan lehdistössä pidettävän maassa maineeltaan puhtaana ja uudistusmielisenä.


title: Aulis Konttinen

text: Aulis Antero Konttinen (15. elokuuta 1918 Heinävesi – 18. toukokuuta 2004 Helsinki) oli suomalainen valtiotieteen maisteri, talouspäällikkö ja kirjailija.


title: Aulis Konttinen

text: Konttisen vanhemmat olivat kivityömies Antti Konttinen ja Aliina Nykänen. Hän valmistui rakennusmestariksi 1940 ja toimi jatkosodan aikana joukkueenjohtajana ja konekiväärikomppanian päällikkönä Jalkaväkirykmentti 7:ssä. Konttinen haavoittui sodan aikana kolme kertaa ja menetti kolmannella haavoittumiskerralla kesäkuussa 1944 oikean kätensä.


title: Aulis Konttinen

text: Sodan jälkeen Konttinen pääsi ylioppilaaksi 1946 ja valmistui valtiotieteen maisteriksi Helsingin yliopistosta 1950. Hän toimi rakennusmestarina ja perusti muun muassa "Rakennusliike Konttisen". Konttinen oli myös pitkään Sotainvalidien Veljesliiton talouspäällikkönä.


title: Aulis Konttinen

text: Aulis Konttinen oli naimisissa Kerttu Maria Winterin kanssa.


title: Pahangin lippu

text: Pahangin lippu on Malesian Pahangin osavaltion tunnus. Lippu koostuu mustasta ja valkoisesta puoliskosta, joista musta kuvaa kansaa ja valkoinen Pahangin sulttaania.


title: Matkan varrelta: 16 suosituinta laulua

text: Matkan varrelta: 16 suosituinta laulua on Jukka Kuoppamäen vuonna 1983 julkaistu kokoelma-albumi.


title: Matkan varrelta: 16 suosituinta laulua

text:
A-puoli
B-puoli


title: Herbert Samuel

text: Herbert Louis Samuel (6. marraskuuta 1870 Liverpool – 5. helmikuuta 1963 Lontoo) oli brittiläinen poliitikko ja diplomaatti. Hänet valittiin liberaalien kansanedustajaksi vuonna 1902, ja kun liberaalit nousivat hallitukseen 1905, hän sai monia tärkeitä virkoja. Sisäministeriön alivaltiosihteerinä hän oli vastuussa nuorisorikollisten kuritusjärjestelmän uusimisesta. Tämän jälkeen hänestä tuli korkea postiviranomainen, joka tunnusti postin alan ammattiliittojen aseman ja kansallisti puhelinyhtiöt. Vuosina 1920-1925 Samuel toimi Palestiinan brittiläisen mandaatin suurkomissaarina (high commissioner).


title: Herbert Samuel

text: Samuel kasvoi ortodoksijuutalaisessa kodissa, mutta lopetti uskonnonharjoittamisen aikuisiällä. Hän oli ensimmäinen juutalaisen uskonsa säilyttänyt Britannian korkeissa viroissa.


title: Herbert Samuel

text: Samuel meni vuonna 1897 naimisiin Beatrice Franklinin kanssa. Heille syntyi neljä lasta.


title: Malakan lippu

text: Malakan lippu on Malesian Malakan osavaltion tunnus. Lipun värit ja kuviot on kopioitu Malesian lipusta. Malesian lipusta poiketen Malakan lipussa on vain yksi punainen ja yksi valkoinen raita ja tähti on viisisakarainen.


title: Vatsapaidan säkki

text: Vatsapaidan säkki (lat "bursa omentalis") on mahalaukun takana sijaitseva vatsaontelon pohjukka, jonne on muusta vatsaontelosta yhteys vatsakalvon säkin aukon ("foramen epiploicum") kautta. Yläpuolelta (kraniaalisesti) sitä rajaa maksan alaosa, sen alaosan rajaa koolonin lieve ("mesocolon") ja paksusuolen poikittainen osa ("colon transversum"). Haima sijaitsee vatsapaidan säkin takana.


title: Kuala Lumpurin lippu

text: Kuala Lumpurin lippu on Malesian pääkaupungin ja liittovaltion territorion Kuala Lumpurin tunnus. Lipussa on 14 valkoista ja punaista raitaa ja 14 sakarainen tähti, jotka kuvaavat maan osavaltioita ja pääkaupunkiterritoriota. Puolikuu kuvaa islamia. Sininen kenttä kuvaa Kuala Lumpurin asukkaiden yhtenäisyyttä. Lipun värit ovat samat kuin Malesian lipussa.


title: Suomen kurdit

text: Suomen kurdit ovat nimen mukaisesti Suomessa asuvia kurdeja. Vuonna 2016 maassa asui 12 226 äidinkielenään kurdia puhuvaa henkilöä.


title: Suomen kurdit

text: Suurin osa Suomen kurdeista on Irakista 1990-luvulla Yhdistyneiden kansakuntien pakolaisjärjestön kautta niin sanottuina kiintiöpakolaisina tulleita pakolaisia. Vaikka irakilaistaustaiset kurdit ovatkin enemmistö, heitä on tullut myös Turkista ja Iranista. Irakista ylipäätänsä Suomeen saapuneista enemmistö on ollut kurdeja. Isiksen menestys kurdeja vastaan Syyriassa ja Irakissa on johtanut kurdien mielenosoituksiin järjestöä vastaan Suomessakin. Suomalais-kurdilaisen ystävyysseuran mukaan Suomesta on myös lähtenyt useita kymmeniä henkilöitä taistelemaan Isistä vastaan kurdien puolelle.


title: Suomen kurdit

text: Suomen kurdit puhuvat useita eri kurdin kielen murteita ja osaavat usein muita kieliä samaan aikaan. Irakista saapuneet kurdit puhuvat useimmiten kahta suurimpaa murretta, kurmandžia tai soranîa. Näistä kahdesta soranî on Suomessa käytetympi. Itsensä kurdeiksi omaksuvien määrä on todennäköisesti suurempi kuin sitä äidinkielenään puhuvien määrä. Esimerkiksi monet turkkilaistaustaiset kurdit puhuvat äidinkielenään turkkia kurdin sijaan. Kurdeilla on ollut Suomessa useita eri järjestöjä, jotka ovat ajaneet kurdien asiaa Kurdistanissa. Monet näistä järjestöistä ovat suoraan tai epäsuoraan yhteyksissä Kurdistanin poliittisiin järjestöihin.


title: Suomen kurdit

text: Melkein kaikki Suomen kurdit ovat muslimeja. Irakissa, josta suuri osa Suomen kurdeista on peräisin, valtaosa kurdeista on sunnalaisia. Kurdit eivät kuitenkaan yleensä ole kovin aktiivisia uskonnollisissa yhteisöissä. Tämä johtuu osaltaan siitä, että monilla pakolaisina tulleilla on vasemmistolainen poliittinen tausta. "Newroz" eli kurdilainen uusivuosi on juhlapäivä jota vietetään kevätpäiväntasauksen aikaan eli 21. maaliskuuta. Eri kurdijärjestöt Suomessa järjestävät tuolloin omia juhliaan.


title: Kedahin lippu

text: Kedahin lippu on Malesian Kedahin osavaltion tunnus. Lipun pääväri on punainen, joka on perinteinen osavaltion väri. Riisit kuvaavat maan vaurautta ja kilpi itsemääräämisoikeutta. Puolikuu kuvaa islamia.


title: Moldovan parlamenttivaalit 2014

text: Moldovan parlamenttivaalit 2014 järjestettiin Moldovassa 30. marraskuuta 2014. Moldovan keskusvaalilautakunnan raportoima äänestysprosentti oli 57,28% . Vaalitulosten mukaan viisi puoluetta ylitti kuuden prosentin äänikynnyksen ja sai edustajiaan sai Moldovan parlamenttiin. Parlamenttiin nousevista puolueista kolme oli EU-myönteistä (lievä paikkaenemmistö, 55/101 paikkaa) ja kaksi kannatti integraatiota Euraasiaan (erityisesti Venäjään, 46/101 paikkaa).


title: Moldovan parlamenttivaalit 2014

text: Euroopan köyhimpiin maihin kuuluvan Moldovan taloustilanne kurjistui kesällä, kun Venäjä kielsi moldovalaisen viinin ja maataloustuotteiden tuonnin vastatoimena Moldovan solmimalle, yhteistyötä tiivistävälle assosiaatiosopimukselle Euroopan yhteisön kanssa. Marraskuun lopun 2014 parlamenttivaaleja onkin luonnehdittu maan länsi- ja itäsuuntautuneisuuden väliseksi linjavaaliksi. Venäjän johto on avoimesti tukenut ennusteiden mukaan parlamentin suurimmaksi puolueeksi nousevaa Moldovan tasavallan sosialistipuoluetta, joka on kertonut pyrkivänsä assosiaatiosopimuksen purkamiseen ja liittoutumiseen Euraasian tulliliiton suuntaan. Puolue on muistuttanut maan energiansaannin Venäjä-riippuvuudesta. Venäjän johto on lisännyt poliittista jännitettä maassa myös viestimällä sosialistipuolueen välityksellä tukeaan Moldovan eteläosan Gagauzian autonomiselle alueelle. Itäosan separatistisessa Transnistriassa parlamenttivaaleja ei järjestetty.


title: Moldovan parlamenttivaalit 2014

text: Vaaliviikkoon liittyi dramatiikkaa, kun ennakkokyselyjen mukaan äänikynnyksen ylittäväksi arvioitu, Venäjä-myönteinen, populistinen Patria-puolue poistettiin vaalioikeutettujen puolueiden listalta osin epäselvän, ulkomaiseksi epäillyn vaalirahoituksen vuoksi ja pidätystä ennakoinut puoluejohtaja pakeni maasta Moskovan-yölennolla.


title: Moldovan parlamenttivaalit 2014

text: Maan perustuslain mukaisesti parlamenttivaaleissa valitaan suhteellisella vaalitavallalla 101 kansanedustajaa pääkaupunki Chișinăussa sijaitsevaan Moldovan parlamenttiin nelivuotiskaudelle. Äänioikeus vaaleissa on viimeistään vaalipäivänä 18 vuotta täyttäneillä Moldovan kansalaisilla. Äänestäjillä tulee olla Moldovan tasavallan henkilötodistus, jonka liitteestä käy ilmi rekisteröityminen äänestäjiksi tai kotipaikka Moldovassa. Vuoden 1974 neuvostopasseja ei enää hyväksytä vaalidokumenteiksi. Vaaleissa on vain yksi, koko maan kattava vaalipiiri. Vaaleissa yksittäisellä puolueilla on 6 prosentin, kahden puolueen vaaliliitolla 9 %, kolmen puolueen vaaliliitolla 11 % ja yksittäisillä ehdokkailla 2 % äänikynnys. Ehdokkaiksi saavat asettua ja keskusvaalilautakuntaan voidaan hyväksyä vain sellaisia Moldovan tasavallan kansalaisia, joilla ei ole kaksoiskansalaisuutta.


title: Moldovan parlamenttivaalit 2014

text: Ulkomaille avattiin noin 100 äänestyspistettä.


title: Moldovan parlamenttivaalit 2014

text: Moldovan itäosan separatistisella Transnistrian alueella ei vaaleja käytännössä järjestetty, mutta alueen noin 250 000 äänestäjäksi rekisteröityneelle moldovalaisille varattiin mahdollisuus osallistua vaaleihin muualla Moldovassa tai maan ulkomaille sijoitetuissa äänestyspisteissä.


title: Moldovan parlamenttivaalit 2014

text: Edellisissä, 28. marraskuuta 2010 pidetyissä parlamenttivaaleissa äänestysprosentti oli 63,4. Vaaleissa oli tuolloin neljän prosentin äänikynnys. Suurimmat poliittiset puolueet olivat:


title: Moldovan parlamenttivaalit 2014

text: Lokakuun 30. päivänä päättyneeseen määräaikaan oli 27 puoluetta tai muuta ehdokasta ilmoittautunut Moldovan keskusvaalilautakunnalle asettuvansa ehdolle marraskuun parlamenttivaaleissa. Ainakin kahdelta ilmottautuneelta taholta puuttui osa rekisteröitymiseen vaadituista dokumenteista ja oli epäselvää, hyväksyttäisiinkö nämä ehdokkaiksi.


title: Moldovan parlamenttivaalit 2014

text: Eri puolueryhmien kannatusarviot olivat muutuneet runsaasti vuoden 2013 ja 2014 mielipidekyselyjen valossa. Vaaleihin oli ilmoittautunut muutamia uusiakin poliittisia ryhmittymiä, joista ainakin yhdellä puolueella (Patria (PP)) äänikynnyksen ylittyminen näytti mahdolliselta lokakuun lopulla julkaisun mielipidetiedustelun valossa. Läpimenomahdollisuus oli saman kyselyn mukaan myös venäjänkielisiä edustavalla, Venäjä-myönteisellä Moldovan tasavallan sosialistipuolueella (PSRM). Vastaavasti kahden suurimman puolueen eli ex-presidentti Vladimir Voroninin johtaman Moldovan kommunistipuolueen ja ex-pääministeri Vladimir "Vlad" Filatin vetämän Moldovan liberaalidemokraattisen puolueen kannatus oli tämän tiedustelun mukaan pudonnut merkittävästi alle vuoden 2010 parlamenttivaalien kannatustasosta.


title: Moldovan parlamenttivaalit 2014

text: Lauantaina 22. marraskuuta julkaistu mielipidekyselyä varten, jonka kyselyn virhemarginaali oli +-3 prosenttia, haastateltiin 18 vuotta täyttäneitä moldovalaisia marraskuun 8–19 päivien 2014 välisenä aikana. Kyselyn mukaan Moldovan kommunistipuoluetta (PCRM) kannatti 19,6 %, liberaalidemokraattista puoluetta (PLDM) 17,2 %, demokraattipuoluetta (PDM) 14,2 %, uutta Patria-puoluetta 8,7 % ja liberaaleja 8,5%. Sosialistipuolueen (PSRM) kannatus jäisi tämän kyselyn mukaan niukasti 6 prosentin äänikynnyksen alapuolelle. Marraskuun alkupuolella julkaistun kyselyn kannatuslukemat olivat PCRM 21,2%, PLDM – 17,8%, PD – 12,9%, Patria-puolue – 9,6% ja liberaalit 7,3%. Puolueryhmien kannatuslukemat poikkesivat kuitenkin huomattavasti marraskuunkin mielipidekyselyssä.


title: Moldovan parlamenttivaalit 2014

text: Vielä vaaliviikolla kaksi ehdokaana ollutta ryhmää poistettiin vaaliluettelosta - yksi ryhmän omasta pyynnöstä ja yksi oikeuden päätöksellä. Varsinaisena vaalipäivänä jäljellä oli 24 ehdokasta. Näistä 19 oli puolueita (puolueen lista), neljä yksittäistä henkilöehdokasta ja yksi vaaliliitto ("blokki", vaaliliiton ehdokaslista).


title: Moldovan parlamenttivaalit 2014

text: Aivan vaalien alla Moldovassa tuotiin esille huoli Venäjän kasvaneesta vaikutusyrityksestä vaalehin. Poliisin julkituoman, Patria-puolueen vaalisääntöjen vastaisesti ulkomailta saadun yli 8 miljoonan Moldovan leun (päivän kurssein yli 428 000 euron) rahoituksesta johtuen Moldovan keskusvaalilautakunta pyysi vaaliviikon keskiviikkona 26.11.2014 Chisinaun vetoomustuomioistuimelta päätöstä poistaa vaaleja Patria-puolueen vaalikelpoisuus parlamenttivaaleissa. Keskusvaalilautakunta pyysi myös puolueen vaalirahoituksen takavarikoimista valtille ja ehdokkaiden rahoituksen laillisuuden tutkintaa. Oikeuden päätöksellä yhdeksi vaalivoittajaehdokaaksi ennakoidun Patria-puolueen vaalikelpoisuus poistettiin. Kolmea päivää ennen vaaleja Patria-puolueen populistinen puheenjohtaja, Venäjällä rikastunut liikemies Renato Usatîi pakeni maasta, paikallisten tiedotusvälineiden mukaan yölennolla Moskovaan. Hänen arvioitiin pyrkineen välttämään puolueen vaalirahoituksen epäselvyyksien selvittelyyn liittyvää pidätystä. Parlamenttivaalien sääntöjen mukaan ulkomainen rahoitus oli kielletty, ja tiedotusvälineiden mukaan puolue olisi saanut vaalirahoitusta Venäjältä.


title: Moldovan parlamenttivaalit 2014

text: Vaalijärjestelyjen reiluus ja etenkin Patria-puolueen vaalikelpoisuuden oikeuskäsittelyn läpinäkyvyys ovat saaneet kriittistä arvostelua monelta suunnalta, vaikka monet pitivätkin uskottavana puolueen saaneen rahoitusta ulkomailta. Kritiikkiin on paikallisten toimijoiden ohella osin yhtyneet esimerkiksi suomalaisen Pirkka Tapiolan johtajama EU:n Moldovan-edustajisto ja Venäjän ulkoministeriö.


title: Moldovan parlamenttivaalit 2014

text: Huomattava vaikutus vaalituloksiin olisi voinut olla Euroopan yhteisössä (etenkin Romaniassa, Bulgariassa ja Italiassa) sekä Venäjällä asuvien ja työskentelevien satojen tuhansien moldovalaisten äänestysvalinnoilla ja -aktiivisuudella. Vaaleissa Moldova perustikin ulkomaille aiempia vaaleja useampia äänestyspisteitä. Ulkomaille sijoitettujen äänestyspisteiden paikanvalinnan perusteita (miksi niin useita Italiaan ja niin harvoja Moskovaan) ja äänestysjärjestelyjä on sittemmin kritisoitu erityisesti venäläismediassa. Esimerkiksi Venäjän RT-televisiokanavan mukaan Venäjällä asuville moldovalaisille tarjottiin vain suppea määrä äänestyspaikkoja ja -äänestyslippuja.


title: Moldovan parlamenttivaalit 2014

text: Ääntenlaskennan edetessä EU-integraatiota (mm. PLDM, PDM, PL) ja Euraasian integraatiota kannattavien (PSRM, PCRM) puolueiden suhteellinen kannatus muuttui voimakkaasti riippuen siitä minkä äänestysalueiden laskentatulokset valmistuvat. Ääntenlaskennan aluksi valmistui etenkin useiden venäjämyönteisen äänestysalueen tuloksia, mutta tuloslaskennan edetessä EU-myönteinen linja vahvistui. Puolueiden äänikynnys oli 6 prosenttia.


title: Moldovan parlamenttivaalit 2014

text: Merkillepantavaa oli melko suuri hylättyjen äänten määrä: noin 3,2 prosenttia.


title: Moldovan parlamenttivaalit 2014

text:
Ulkomailla äänestäneiden määrä raportoitiin vähäiseksi, äänestyspäivän alkuiltaan mennessä vain muutamaksi tuhansiksi.
Yllä olevassa taulukossa esitetyt luvut kuvaavat keskusvaalilautakunnalle ilmoitettujen äänestysalueiden yhteenlaskettuja äänimääriä, kun 100,00 prosenttia äänistä oli laskettu. Äänestämässä kävi 57,28 prosenttia parlamenttivaaleissa äänioikeutetuiksi merkityistä kansalaisista.


title: Anglonormanni

text: Anglonormanni tarkoittaa seuraavia:


title: Suomihuiput (Jukka Kuoppamäki)

text: Suomihuiput – 20 hittiä on Jukka Kuoppamäen vuonna 2003 julkaistu kokoelma-albumi. Se on osa Suomihuiput-kokoelmalevysarjaa. Albumi on käytännössä karsittu versio vuonna 1994 julkaistusta "Aarteet"-kokoelmasta.


title: Brian Flynn

text: Brian Michael Flynn (s. 26. heinäkuuta 1988) on yhdysvaltalainen jääkiekkoilija, joka pelaa NHL-seura St. Louis Bluesissa.


title: Brian Flynn

text: 28. maaliskuuta 2012 Flynn siirtyi tulokassopimuksella Buffalo Sabresiin. Flynn oli yli 22 vuotta vanha, eikä häntä oltu varattu , joten hän oli sopimuksen tehdessään vapaa pelaaja.


title: Brian Flynn

text: Työsulkukauden 2012–2013 aikana Flynn kutsuttiin 1. maaliskuuta 2013 NHL:ään, jossa hän teki 7. maaliskuuta ensimmäisen maalinsa New Jersey Devilsiä vastaan.


title: Nicolas Deslauriers

text: Nicolas Deslauriers (s. 22. helmikuuta 1991) on kanadalainen jääkiekkoilija, joka pelaa NHL-seura Montreal Canadiens￼￼￼￼issa. Hän on Los Angeles Kingsin kolmannen kierroksen varaus .


title: Nicolas Deslauriers

text: Deslauriers pelasi QMJHL-joukkueissa Royn-Noranda Huskiesissa ja Gatineau Olympiquesissa.


title: Nicolas Deslauriers

text: 31. toukokuuta 2011 Los Angeles Kings kiinnitti Deslauriersin kolmen vuoden tulokassopimuksella. Hän teki ammattilaisdebyyttinsä AHL-joukkue Manchester Monarchsissa kaudella 2011–2012.


title: Nicolas Deslauriers

text: 5. maaliskuuta 2014 Deslauriers kaupattiin Kingsistä Buffalo Sabresiin Hudson Faschingin kanssa. Kings sai tilalle puolustaja Brayden McNabbin, Jonathan Parkerin ja kaksi varausvuoroa. Hän teki 7. maaliskuuta 2014 NHL-debyyttinsä Florida Panthersia vastaan.


title: Perry Bauman

text: Perry Wayne Bauman (22. heinäkuuta 1918 Erie, Pennsylvania – 16. elokuuta 2004) oli yhdysvaltalais-kanadalainen oboisti.


title: Perry Bauman

text: Bauman muutti vuonna 1920 Dorsetiin, Ohioon. Hän soitti lapsena saksofonia ja opiskeli myöhemmin (1937–41) oboensoittoa Curtis Institutessa Marcel Tabuteaun johdolla. Bauman asui 1940-luvun alusta lähtien Kanadassa, jossa hän toimi vuoteen 1956 Toronton sinfoniaorkesterin ensioboistina. Hän palasi orkesteriin vuonna 1964. Lisäksi hän soitti muun muassa ssa ja Toronto Woodwind Quintetissa sekä Philadelphian orkesterin ja Cincinnatin orkesterin kanssa. Hän osallistui moniin kamari- ja orkesterikonsertteihin Stratfordin festivaalilla. Häntä pidettiin yhtenä Kanadan johtavista oboisteista, ja hänelle oli suuri kysyntä.


title: Perry Bauman

text: Bauman liittyi vuonna 1971 Edmontonin sinfoniaorkesteriin. Hän soitti vielä 1990-luvulla Huronian sinfoniaorkesterissa. Hän toimi lisäksi opetustehtävissä muun muassa Toronton Royal Conservatory of Musicissa (1944–71). Hänen johdollaan opiskelivat muiden muassa Lawrence Cherney, Roy Cox, Harry Freedman ja Stanley Wood. Bauman kantaesitti (1948) ja levytti (1952) John Weinzweigin teoksen "Divertimento No. 2" oboelle ja jousille.


title: Joose Antonen

text: Joose Antti Viljami Antonen (s. 28. huhtikuuta 1995 Tampere) on suomalainen jääkiekkoilija, joka pelaa SM-liigajoukkue Tampereen Ilveksessä. Antonen on pelipaikaltaan keskushyökkääjä, mutta hän osaa pelata myös laidassa. Antonen laukoo oikealta.


title: Joose Antonen

text: Antonen on Tampereen Ilveksen oma kasvatti. Hän oli kaudella 2009–2010 seuran C-nuorten paras pistemies ja syöttäjä runkosarjassa tehoilla 8+20=28, kuten myös kaudella 2010–2011 SM-karsinnoissa tehoilla 9+15=24. Suurimman osan jälkimmäisestä kaudestaan Antonen pelasi kuitenkin Ilveksen B-nuorissa ja hän edusti myös seuran B2-nuoria ja oli kevään 2011 pudotuspelien paras pistemies, maalintekijä ja syöttäjä tehoilla 8+7=15. Antonen voitti kauden päätteeksi B2-nuorten SM-hopeaa. Kaudella 2011–2012 hän oli B-nuorten SM-karsinnoissa Ilveksen paras maalintekijä kuudella osumallaan.


title: Joose Antonen

text: Heinäkuussa 2012 Antonen teki kolmivuotisen SM-liigasopimuksen JYPin kanssa. Kauden 2012–2013 kynnyksellä joukkue lainasi hänet farmijoukkue JYP-Akatemiaan, Mestikseen, jossa Antosen tulokaskausi toi hieman pienessä roolissa 30 runkosarjaottelussa tehot 5+6=11. Loppukaudella hän siirtyi JYPin A-nuorten vahvuuteen. Kauden 2013–2014 Antonen pelasi pääasiassa kokonaan JYP-Akatemiassa tehden 45 runkosarjaottelussa tehot 6+12=18. Hän pelasi myös yhden ottelun JYPin A-nuorissa.


title: Joose Antonen

text: Myös kauden 2014–2015 Antonen aloitti JYP-Akatemiassa. Hän teki JYPissä SM-liigadebyyttinsä 30. lokakuuta 2014 Saimaan Palloa vastaan. Antonen sai ottelussa jääaikaa 9.57 minuuttia. Hän pelasi kauden aikana kaksi SM-liigaottelua. Kaudella 2015–2016 Antonen avasi maalitilinsä miesten pääsarjatasolla. Hän teki ensimmäisen maalinsä JYPin miesten joukkueessa 28. elokuuta 2015 Mestarien liigassa vieraissa ruotsalaista Frölunda HC:tä vastaan. Ensimmäisen SM-liigamaalinsa Antonen teki 22. marraskuuta 2015 ylivoimalla vieraissa Oulun Kärppiä vastaan. Hänen osumansa jäi JYPin 0–3-voittoon päättyneen ottelun ratkaisumaaliksi. Hän pelasi JYPin liigajoukkueessa kaikkiaan 13 runkosarjaottelua tehopistein 1+2=3 ja kuusi CHL-ottelua tehopistein 2+2=4. JYP-Akatemian puolella Antonen kärsi ajoittain myös asenneongelmista, mikä näkyi mm. heikossa teholukemassa -18. Hän haki kauden aikana pelituntumaa myös yhden ottelun verran JYPin A-nuorista.


title: Joose Antonen

text: Antonen teki kaudeksi 2016–2017 kaksivuotisen sopimuksen Rauman Lukon kanssa. Hän pelasi joukkueessa 21 runkosarjaottelua tehopistein 1+3=4 ja kuusi CHL-ottelua tehden kaksi syöttöpistettä. Antonen pelasi reilu puolet alkukaudestaan kuitenkin lainalla Mestis-joukkue KeuPa HT:ssä. Siirtotakarajalla, helmikuussa 2017 hänen kerrottiin pelaavan siellä kauden loppuun.


title: Joose Antonen

text: Toukokuussa 2018 Antonen palasi syyskuun loppuun asti ulottuvalla try-out -sopimuksella kasvattajaseuraansa Tampereen Ilvekseen. Hän sai jo syyskuun puolessä välissä, kauden 2018–2019 kynnyksellä loppukauden jatkosopimuksen. Antonen teki liigauransa ensimmäisen kypärätempun 23. lokakuuta 2018 vieraissa Kalevan Palloa vastaan. Hänen ensimmäinen osumansa syntyi rangaistuslaukauksella ja toinen ylivoimalla. Antosen toinen maali jäi myös Ilveksen 2–6-voittoon päättyneen ottelun ratkaisumaaliksi. Alumni raati valitsi hänet ottelun Alumnien tähtien ykköstähdeksi. Marraskuussa Antonen teki Ilveksen kanssa kaksivuotisen jatkosopimuksen.


title: Joose Antonen

text: Antonen pelasi alle 18-vuotiaiden MM-kilpailuissa vuosina 2012 ja 2013, joista jälkimmäinen turnaus päättyi pronssiin. Yhteensä hän on pelannut seitsemän nuorten ja 57 poikien maaottelua.


title: Joose Antonen

text: Antosen isoveli Juuso on pelannut myös jääkiekkoa SM-liigatasolla.


title: Joose Antonen

text: Joose Antonen valmistui ylioppilaaksi Schildtin lukiosta syksyllä 2015.


title: Rock or Bust

text: Rock or Bust on australialaisen hard rock -yhtye AC/DC:n seitsemästoista studioalbumi, joka julkaistiin 28. marraskuuta 2014. Yhtyeestä sairastumisen takia pois lähtenyt Malcolm Youngin korvasi Stevie Young, joka on Malcolm Youngin ja Angus Youngin veljenpoika. Albumi sai hyvän vastaanoton ja esimerkiksi "Soundi" antoi arvostelussa levystä 4/5 tähteä.


title: Rock or Bust

text: Albumi debytoi Suomen virallisen listan ensimmäisellä sijalla. Se pysyi listalla yhteensä 24 viikkoa.


title: Cody McCormick

text: Cody McCormick (s. 18. huhtikuuta 1983) on kanadalainen jääkiekkoilija, joka pelaa NHL-seura Buffalo Sabresissa.


title: Cody McCormick

text: McCormick varattiin 144. pelaajana Colorado Avalancheen OHL-joukkue Belleville Bullsista. Viimeisenä vuotenaan hän toimi joukkueen kapteenina tehden myös 36 maalia ja 69 pistettä 61 ottelussa. Hänet valittiin OHL:n ensimmäiseen tähdistöön.


title: Cody McCormick

text: McCormick teki NHL-debyyttinsä Avalanchessa kaudella 2003–2004, jolloin vuorotteli Avalanchen ja farmijoukkue Hershey Bearsin välillä. McCormick vaihteli seuraavien neljän vuoden ajan Coloradon ja Hershey Bearsin välilä ennen kuin onnistui vakiinnuttamaan paikkansa NHL-kokoonpanossa kaudella 2008–2009 pelaten Avalanchessa 55 ottelussa ja tehden 12 pistettä.


title: Cody McCormick

text: 1. elokuuta 2009 McCormick teki vuoden sopimuksen Buffalo Sabresin kanssa. Hän kuitenkin pelasi ensimmäisen kautensa 2009–2010 farmijoukkue Portland Piratesissa, jossa teki ammattilaisuransa parhaat pisteet 17+13 66 pelissä. Hänet kutsuttiin Piratesista Buffaloon pelaamaan pudotuspeleissä. Hän teki Buffalossa debyyttinsä 21. huhtikuuta 2010 pelaamalla ensimmäisen kierroksen neljännessä ottelussa Boston Bruinsia vastaan. Hän sai debyytissään syöttöpisteen Tim Kennedyn maaliin.


title: Cody McCormick

text: 2. heinäkuuta 2010 McCormick teki Buffalon kanssa vuoden yhden suunnan sopimuksen. Hän oli joukkueen eniten jäähyminuutteja kerännyt pelaaja pelattuaan neljännessä hyökkäyskentällisessä Patrick Kaletan kanssa.


title: Cody McCormick

text: Työsulkukaudella 2012–2013 neljännellä Buffalo -kaudellaan McCormick asetettiin waiver -listalle 20. helmikuuta 2013 hänen pelattuaan kahdeksan pisteetäntä peliä. Seuraavana päivänä hän siirtyi farmijoukkue Rochester Americansiin.


title: Cody McCormick

text: Kaudella 2013–2014 loukkaantumisensa jälkeen McCormick kaupattiin yhdessä Matt Moulsonin kanssa Minnesota Wildiin, joka antoi tilalle Torrey Mitchellin ja varausvuoroja.


title: Cody McCormick

text: Kauden jälkeen McCormick jätti Wildin ja palasi vapaiden pelaajien markkinoilta takaisin Buffaloon kolmen vuoden sopimuksella 1. heinäkuuta 2014. Tammikuussa 2015 hänen pohkeestaan löytyi veritulppa, jonka seurauksena hän joutui jäämään sivuun. Ennen tätä hän ehti pelata 33 ottelua, joissa teki neljä pistettä.


title: 20 suosikkia – Sade on mun kyyneleeni

text: 20 suosikkia – Sade on mun kyyneleeni on Taika ja Jukka Kuoppamäen vuonna 2002 julkaistu kokoelma-albumi. Se on osa 20 suosikkia -kokoelmalevysarjaa.


title: Mike Hedden

text: Michael Hedden (s. 27. joulukuuta 1984 Dunnville, Ontario, Kanada) on kanadalainen jääkiekkoilija, joka pelaa Saksan DEL-liigan Straubing Tigersissa. Hän on pelipaikaltaan vasen laitahyökkääjä.


title: Mike Hedden

text: Hedden vietti kauden 2004–2005 GHL-juniorisarjan Thorold Blackhawksissa, jonka jälkeen hän kävi vuodet 2005–2009 Neumann Universitya. Hedden ylsi kolmella ensimmäisellä yliopistokaudellaan koko ECAC Westin maalipörssin voittoon. Viimeisellä kaudellaan 2008–2009 hän toimi joukkueensa varakapteenina.


title: Mike Hedden

text: Kaudeksi 2009–2010 Hedden siirtyi ECHL-joukkue Toledo Walleyeen. Seuraavalla kaudella 2010–2011 hän oli joukkueen paras maalintekijä ja kolmanneksi paras pistemies tehoilla 32+20=52. Hedden jakoi koko liigan maalipörssin kuudennen sijan Kalamazoo Wingsin Trent Daavettilan kanssa. Hänet valittiin 31. tammikuuta – 6. helmikuuta väliseltä ajalta liigan viikon pelaajaksi. Hedden pelasi kauden aikana myös yhteensä kuuden AHL-ottelun verran lainalla Grand Rapids Griffinsin, Rockford IceHogsin ja Rochester Americansin joukkueissa.


title: Mike Hedden

text: Elokuussa 2011 Hedden teki AHL-sopimuksen Texas Starsin kanssa. Hänen varsinainen tulokaskautensa 2011–2012 liigassa toi 69 runkosarjaottelussa tehot 19+15=34. Hedden oli Starsin kolmanneksi paras maalintekijä. Kolmannella Texasissa viettämällään kaudella 2013–2014 hän teki AHL:n yhden kauden piste-ennätyksensä tehoilla 23+32=55. Hedden jakoi myös yhdeksällä osumallaan koko kevään 2014 pudotuspelien maalipörssin voiton joukkuetoverinsa Travis Morinin, Providence Bruinsin Aleksandr Hohlatšovin ja St. John’s IceCapsin Eric O’Dellin kanssa. Hän voitti kauden päätteeksi Calder Cupin.


title: Mike Hedden

text: Hedden siirtyi kaudeksi 2014–2015 vuoden mittaisella sopimuksella KHL:n kroatialaisjoukkue Medveščak Zagrebiin. Hän pelasi 12 ottelua ilman tehopisteitä, kunnes varsin pieneen rooliinsa tyytymättömän Heddenin sopimus purettiin hänen omasta aloitteestaan lokakuussa 2014. Viisi päivää myöhemmin hän teki loppukauden kattaneen sopimuksen SM-liigajoukkue Porin Ässien kanssa.


title: Mike Hedden

text: Kaudeksi 2015–2016 Hedden siirtyi vuoden mittaisella sopimuksella Saksan DEL-liigan Straubing Tigersiin. Hän jakoi 17 osumallaan joukkueen sisäisen maalipörssin voiton Steven Zalewskin kanssa. Huhtikuussa 2016 Hedden teki Tigersin kanssa vuoden mittaisen jatkosopimuksen.


title: Mike Hedden

text: Hedden edusti Kanadan A-maajoukkuetta Spengler Cupissa vuonna 2015, jolloin joukkue voitti turnauksen.


title: Mike Weber

text: Mike Weber (s. 16. joulukuuta 1987) on yhdysvaltalainen jääkiekkoilija, joka pelaa NHL-seura Washington Capitalsissa.


title: Mike Weber

text: Weber varattiin Buffalo Sabresiin sijalla 57 . Hän pelasi ennen sitä OHL-joukkueissa Windsor Spitfires ja Barrie Colts. Hän aloitti ammattilaisuransa kaudella 2007–2008 Buffalon farmiseura Rochester Americansissa. Hänet kutsuttiin kaksi kertaa kauden aikana Buffaloon. Kolmannen kerran hänet kutsuttiin maaliskuussa 2008, jolloin hän teki ensimmäisen pisteensä NHL:ssä syöttäessään maalin kotikaupunkinsa joukkuetta Pittsburgh Penguinsia vastaan. Hän teki ensimmäisen maalinsa 28. joulukuuta 2010 Edmonton Oilersia vastaan. Hän ei ole sukua Nashville Predatorsin puolustaja Shea Weberille tai Vancouver Canucksin puolustaja Yannick Weberille, vaikka kaikki käyttävät pelinumeroa kuusi ja ovat puolustajia.


title: Mike Weber

text: 5. heinäkuuta 2011 Weber teki Buffalon kanssa monivuotisen sopimuksen.


title: Mike Weber

text: Weber sai kauden 2011–2012 plus/miinus -saldokseen -19. Buffalo ei onnistunut pääsemään kaudella pudotuspeleihin.


title: Mike Weber

text: Kaudella 2012–2013 Weber paransi pisteitään pitkäaikaisen parhaan ystävänsä Steve Ottin hankinnan jälkeen. Weber vakiinnutti itsensä Buffalon nuoren puolustuksen johtajana ja hänestä tuli fanien suosikki Buffalossa, vaikka joukkue jäikin toisen kerran putkeen pudotuspelien ulkopuolelle. Weber sai Buffaloon kolmen vuoden ja viiden miljoonan dollarin jatkosopimuksen.


title: Puntarihaarukka

text: Puntarihaarukka eli rakki (englanniksi "rakke", "truss" tai "parrel") on purjealuksen osa, joka kiinnittää purjetta kannattelevan raakapuun keskeltä aluksen mastoon. Perinteisesti kyseessä on ollut vahva rautahela, mutta pienissä aluksissa on käytetty myös puisia.


title: Shet

text: Shet ovat yksi Kiinan virallisesti tunnustetuista etnisistä vähemmistöistä. Shet asuttavat Itä-Kiinan meren rannikon Fujianin ja Zhejiangin provinsseja, sekä pienemmissä määrin Guangdongin, Jiangxin ja Anhuin provinsseja. Shen kielellä on enää muutama puhuja ja suurin osa sheistä käyttääkin shelle läheistä sukua olevaa hakka-kiinaa. Sheitä oli Kiinan väestönlaskennan mukaan yhteensä 709 592.


title: Shet

text: Sheitä oli Kiinassa vuoden 2000 väestönlaskennan mukaan yhteensä 709 592. Heistä suuri valtaosa asuu Zhejiangin ja Fujianin maakunnissa. Pienempiä määriä asuu myös Guangdongissa, Jiangxissa ja Anhuissa.


title: Shet

text: Historioitsijat ja arkeologit ovat kiistelleet sheiden alkuperästä. Yhden teorian mukaan shet muuttivat nykyisille alueilleen 500- ja 600-lukujen aikana Guangdongin alueelta. Toisen teorian mukaan he polveutuvat Hunanin alueen alkuperäisistä asukkaista. Lisäksi jotkin tutkijat arvelevat heidän polveutuvan Guangdongin ja Guangxin alueiden yaoista. Seuraavien vuosisatojen aikana sheiden kulttuuri omaksui paljon tapoja ja kielen piirteitä ympäröiviltä kiinalaisilta. 1900-luvun alussa shet tukivat Sun Yat-senin joukkoja ja he taistelivat sisseinä japanilaisia vastaan toisessa maailmansodassa. Sodan loputtua ja Kiinan sisällissodan jälleen puhjettua shet tukivat puolestaan Mao Zedongin johtamia kommunisteja Tšiang Kai-šekin nationalisteja vastaan. Otettuaan osaa sotaan voittaneella puolella shet saivat sankarimaisen maineen ja tätä kautta monia etuja, kuten yhdeksän autonomista kuntaa, joilla on suurehko autonomia. Suurin hyöty vähemmistöstatuksesta on kuitenkin se, että kiinalainen perhesuunnittelu ja yhden lapsen politiikka ei koske sheitä.


title: Shet

text: Shet asuttavat vuoristoseutuja ja asuvat tyypillisesti etnisesti yhtenäisissä pienissä kylissä. Talot rakennettiin perinteisesti bambusta, mutta tavalliset puutalot ovat korvaamassa ne käytöstä. Sheiden asuinseudut ovat hyvää viljelymaata ja tästä syystä perinteinen elinkeino onkin ollut maanviljelys. Shet harjoittivat pitkään kaskiviljelyä, mikä tarkoitti muuttamista eri viljelypaikkojen välillä. Paikallaan pysyvä viljelytapa omaksuttiin vasta kommunistien valtaannousun myötä. Sheiden kasvattama teelaatu huiming- tai valkoinen tee on tunnettu ja suosittu kiinalaisten keskuudessa. Maanviljelyksen ohella tärkeitä elinkeinoja nykyisin on esimerkiksi puutalous ja kaivostoiminta. Shet metsästävät kauriita ja villisikoja ja vaikka tällä toiminnalla ei enää ole taloudellista merkitystä, on sen yhteisöllinen merkitys edelleen elossa.


title: Shet

text: Miehet ovat shesukujen päämiehiä ja esimerkiksi perintö kulkeutuu aina isältä pojalle. Avioituessaan sheiden tulee valita puoliso suvusta, jolla on eri sukunimi. Tätä hankaloittaa se, että shet käyttävät vain neljää eri sukunimeä, Pan, Lan, Lei ja Zhong. Shet voidaan myös näiden sukunimien perusteella jakaa alaryhmiin. Shekylissä on yleensä temppeli kunkin suvun esi-isille. Perinteisestä animistisesta uskonnosta on vain vähän jäljellä ja uskonto ylipäätänsä on samankaltaista sheitä ympäröivien kiinalaisten kanssa.


title: Parhaat (Jukka Kuoppamäki)

text: Parhaat on Jukka Kuoppamäen vuonna 2001 julkaistu kokoelma-albumi, jonka julkaisun myötä alkoi hänen yhteistyönsä Poptori-yhtiön kanssa. Albumi sisältää Satsanga Records- ja Base-Beat-yhtiölle tehtyjä levytyksiä.


title: Matt Fraser

text: Matthew John Fraser (s. 20. toukokuuta 1990) on kanadalainen jääkiekkoilija, joka siirtyi keväällä 2018 DEL-liigan Augsburger Pantheriin. Hän on pelannut urallaan 87 NHL-ottelua sekä AHL-, SHL- ja EBEL-sarjoissa.


title: Matt Fraser

text: Fraser oli mukana voittamassa WHL:n mestaruutta kaudella 2010–2011 Kootenay Icen joukkueessa.


title: Matt Fraser

text: Dallas Stars poimi marraskuussa 2010 Fraserin vapaiden pelaajien markkinoilta kolmen vuoden tulokassopimuksella. Fraser aloitti kauden 2011–2012 Dallasin AHL-farmijoukkue Texas Starsissa, jossa teki ensimmäisissä 40 pelissä 21 maalia. Hän johti AHL:n maalipörssiä 24. tammikuuta 2012, kun hänet nostettiin Dallasiin. Debyyttiottelun jälkeen hän palasi takaisin Texasiin, jossa kasvatti kauden maalimääränsä 37:ään, joka oikeutti liigan maalipörssin toiselle sijalle. 25. helmikuuta 2013 hän teki uransa ensimmäisen NHL-maalin ohittaessaan Nashville Predatorsin Pekka Rinteen.


title: Matt Fraser

text: Fraser vaihtoi 4. heinäkuuta 2013 joukkuetta Dallasin ja Boston Bruinsin välisessä kaupassa, jossa kolme pelaajaa molemmista joukkueesta vaihtoi seuraa. Dallasista Bostoniin siirtyivät Tyler Seguin, Rich Peverley ja Ryan Button. Heidän tilalleen Dallasiin matkasivat Loui Eriksson, Fraser, Joe Morrow ja Reilly Smith.


title: Matt Fraser

text: Boston kutsui 8. joulukuuta 2013 Fraserin ja Ryan Spoonerin farmijoukkue Providence Bruinsista NHL:ään. 7. toukokuuta 2014 Fraser nostettiin Bostoniin tekemään pudotuspelidebyyttiään seuraavana päivänä pelatussa pelissä, jossa hän teki jatkoajalla voittomaalin, kun Bruins voitti 1–0 Montreal Canadiensin ja tasoitti itäisen konfrenenssin semifinaalisarja tasalukemiin 2–2.


title: Matt Fraser

text: Edmonton Oilers otti Fraserin joulukuussa 2014 siirtolistalta. Pelattuaan kevään 2015 Oilersissa Fraser teki vuoden sopimuksen Winnipeg Jetsin kanssa. Hän edusti Jetsin organisaatiota vajaan kauden ajan. Hän ei pelannut Jetsissä yhtään ottelua mutta 44 peliä AHL-joukkue Manitoba Moosessa. Fraser oli helmikuussa 2016 osa Jetsin ja Chicago Blackhawksin välistä neljän pelaajan vaihtokauppaa. Fraser ja Andrew Ladd siirtyivät Blackhawksiin, josta Jets sai Jay Harrisonin ja Marko Daňon. Loppukauden aikana Fraser pelasi 21 ottelua Blackhawksin farmijoukkueessa Rockford IceHogsissa.


title: Matt Fraser

text: Fraser siirtyi kaudeksi 2016–2017, kun hän teki sopimuksen SHL-seura Röglen kanssa. Hänen kautensa jäi kuitenkin lyhyeksi, sillä hän pystyi pelaamaan loukkaantumisen takia vain viisi ottelua. Fraser teki kaudeksi 2017–2018 sopimuksen itävaltalaisen Dornbirner EC:n kanssa. Fraser oli Itävallan pääsarjan viidenneksi paras maalintekijä tehtyään 27 maalia 51 runkosarjaottelussa. Seuraavaksi kaudeksi hän teki sopimuksen Saksan DEL-liigan Augsburger Pantherin kanssa.


title: Havi (yritys)

text: Havi on Riihimäellä toimiva kynttilöitä valmistava tehdas, jonka omistaa Suomen Kerta Oy. Sen tuotemerkit ovat Havi ja Tuikku. Lisäksi Havi-nimellä myydään erilaisia kattaustuotteita, joita valmistetaan Suomen Kerta Oy:n Imatran ja Kotkan tehtailla.


title: Havi (yritys)

text: Havin kynttilätehtaan historia sai alkunsa kauppias Anton Alfthanin vuonna 1829 Karjalan kannaksella sijainneessa Johanneksen pitäjässä aloittamasta kynttilätuotannosta. Kirjolan kartanoon perustettua kynttilätehdasta voidaan pitää myös Suomen ensimmäisenä kemianteollisuudenlaitoksena. Vuonna 1849 Alftan siirsi tuotantolaitoksensa Viipuriin Havin kaupunginosaan, josta se myöhemmin sai nykyisin tunnetun nimensä. Konkurssiin ajautuneen tehtaan uudeksi omistajaksi tuli vuonna 1866 viipurilainen kauppahuone Hackman & Co, joka jatkoi Alftanin kynttilätehtaan toimintaa nimellä Havi Osakeyhtiö. Kauppaan kuuluivat myös Alftanin Viipuriin perustamat saippuatehdas sekä olutpanimo. 1900-luvun alussa Havi laajensi tuotantoaan teknokemiaan ja kosmetiikkaan.


title: Havi (yritys)

text: Havin tehdas toimi Viipurissa talvisodan syttymiseen vuoteen 1939 saakka, jonka jälkeen tuotanto siirrettiin Riihimäelle. Paikkakunnalla oli jo entuudestaan Havin tytäryhtiö Oy Teka Ab, joka valmisti teknokemian tuotteita. Uusi tuotantolaitos valmistui Riihimäelle 1970-luvulla ja vuonna 1977 yhtiö luopio teknokemiastaan myymällä sen saksalaiselle Henkelille. Kynttilätehdas puolestaan siirtyi ruotsalaisen Dunin omistukseen 1996 ja edelleen nykyiselle omistajalleen vuonna 2004.


title: Moldovan parlamentti

text:
Moldovan parlamentti () on yksikamarinen, Moldovan tasavallan pääkaupunki Chișinăussa kokoontuva kansanedustuslaitos. Siihen valitaan suhteellista vaalitapaa noudattaen nelivuotiskaudeksi yhteensä 101 kansanedustajaa. Äänioikeus vaaleissa on viimeistään vaalipäivänä 18 vuotta täyttäneillä Moldovan kansalaisilla. Parlamenttivaaleissa on vain yksi, koko maan kattava vaalipiiri.
Parlamentin toimintaa johtaa puhemies (parlamentin presidentti), jolla on apunaan varapuheenjohtajia. Toukokuun 2013 lopusta lähtien parlamentin puheenjohtajana on toiminut Igor Corman.


title: Moldovan parlamentti

text: Edellisissä, 28. marraskuuta 2010 pidetyissä parlamenttivaaleissa äänestysprosentti oli 63,4. Vaaleissa oli neljän prosentin äänikynnys. Suurimmat poliittiset puolueet olivat tuolloin:


title: Moldovan parlamentti

text: Sittemmin osa puolue-edustajista on irrottautunut aikaisemmasta puolueestaan, etenkin kommunistipuolueesta. Osa aiemmista kommunisteista irtaantui ryhmänsä kannasta vuosikymmenen alussa, kun maassa vallinnutta perustuslaillista kriisiä valtionpäämiehen valinnasta laukaistiin. Tuolloisen perustuslain mukaan presidentin valinta edellytti parlamentissa 3/5 osuutta annetusta äänistä, jolloin eurooppavastainen Moldovan kommunistipuolue pystyi omilla edustajillaan estämään politiikalleen epäsuotuiseksi katsomansa henkilön valinnan. Siirtymän seurauksena maalle saatiin vuonna 2012 lopulta valittua puoluepolitiikan ulkopuolelta uusi presidentti, tuomaritaustainen Nicolae Timofti. Sittemmin perustuslakia on uusittu niin, että presidentti valitaan parlamentissa enemmistöperiaatteella.


title: Moldovan parlamentti

text: Moldovan parlamentin mukaan edustajajakauma oli syksyllä 2014 seuraavanlainen (suluissa muutos vuoden 2010 vaaleista):


title: Moldovan parlamentti

text: Marraskuun 2014 parlamenttivaaleissa valittiin Moldovan parlamentin kauden 2014–2018 kansanedustajat. Näissä vaaleissa puolueiden äänikynnystä oli nostettu: yksittäisellä puolueilla oli 6 prosentin, kahden puolueen vaaliliitolla 9 %, kolmen puolueen vaaliliitolla 11 % ja yksittäisillä ehdokkailla 2 % äänikynnys. Kansanedustajaehdokkaiksi ja vaaleja valvovaan keskusvaalilautakuntaan voitiin hyväksyä vain sellaisia Moldovan tasavallan kansalaisia, joilla ei kaksoiskansalaisuutta.


title: Moldovan parlamentti

text: Äänestäjiltä edellytettiin sellaista Moldovan tasavallan henkilötodistusta, jonka liitteestä käy ilmi rekisteröityminen äänestäjiksi tai kotipaikka Moldovassa. Vuoden 1974 neuvostopasseja ei enää hyväksytty.


title: Moldovan parlamentti

text: Vaalituloksen mukaan parlamenttiin valittiin viisi puoluetta. Oheinen kuva esittää paikkojen jakaumaa. Kolme EU-myönteistä ryhmää saivat yhteensä 55 edustajapaikkaa ja kaksi Euraasia-integroitumista kannattavaa eli Venäjä-myönteistä puoluetta 46 edustajaa uuteen parlamenttiin.


title: Kiinan korealaiset

text: Kiinan korealaiset ovat Kiinassa asuvia korealaisia. He asuvat pääasiassa Jilinin, Heilongjiangin ja Liaoningin maakunnissa. Jilinin maakunnassa sijaitsee Yanbianin korealaisten autonominen prefektuuri. Vuoden 1990 väestönlaskennassa korealaisia oli Kiinassa yhteensä 1 920 597.


title: Kiinan korealaiset

text: Vuoden 1990 väestönlaskennan mukaan korealaisista 1 181 964 asui Jilinissä, 450 398 Heilongjiangissa, 230 378 Liaoningissa ja 22 641 Sisä-Mongoliassa. Jilinin maakuntaan kuuluvassa Yanbianin korealaisten autonomisessa prefektuurissa heitä oli 821 479, eli 43 % prefektuurin koko väestöstä. Joitakin korealaisia asuu myös kauempana lännessä Xinjiangin alueella.


title: Kiinan korealaiset

text: Useampia tuhansia korealaisia muutti Kiinan koillisosaan 1600-luvulla, mutta suurempi muuttoaalto tuli vasta 1800-luvun puolella. Qing-dynastia oli estänyt muuttamisen nykyisen Jilinin alueelle pitkän aikaa, sillä ylimystö käytti aluetta metsästysalueena. Kuitenkin vuonna 1860 alueelle päästettiin ensin han-kiinalaisia ja nälänhädän iskettyä Koreaan vuonna 1869 alueelle muutti myös korealaisia. Korealaisia muutti myös Japanin vaikutusvallan pelossa 1800-luvun lopulla ja 1900-luvun alussa. Ensimmäiset korealaiset koulut alueella avasivat ovensa vuonna 1901. Japanin otettua Korean kokonaan haltuunsa Kiinan puolelle tuli jopa 2,5 miljoonaa korealaista, joista osa tosin muutti myöhemmin takaisin Korean puolelle. Pakolaisia tuli myös Korean sodan sytyttyä 1950-luvulla. Yanbianin korealaisten autonominen prefektuuri perustettiin vuonna 1952.


title: Kiinan korealaiset

text: Korean kielellä on virallinen asema Yanbianissa. Alueella on korealaisia kouluja ja korean kielellä julkaistaan kahtatoista lehteä. Viideltä radio- ja televisiokanavalta tehdään koreankielisiä lähetyksiä. Kaupungeissa asuvat korealaiset puhuvat yleensä myös kiinaa. Korealaiset viljelevät riisiä, jonka viljelystaidon he toivat mukanaan Koillis-Kiinaan. Korealaisilla on maine hyvin tuotteliaina riisinviljelijöinä, mikä perustuu heidän taidolleen viljellä sitä myös kylmissä olosuhteissa. Monet Kiinan korealaisista harjoittavat korealaista šamanismia, jonka lisäksi harjoitetaan myös buddhalaisuutta ja kristinuskoa.


title: Vasyl Koželjanko

text: Vasyl Dmytrovytš Koželjanko (, s. 1. tammikuuta 1957 Kamjankan kylä, Storožynetsin piiri, Tšernivtsin alue, Ukrainan SNT – 22. elokuuta 2008) oli eräs kansainvälisesti menestyneimpiä ukrainalaisia kirjailijoita.


title: Vasyl Koželjanko

text: Hän asui ja työskenteli synnyinseudullaan kirjoittaen proosaa, runoja, sanomalehtitekstejä ja näytelmiä ukrainan kielellä. Hän loi osin oman tyylisuuntansa, niin sanotun Ukrainan "vaihtoehtoisen historian".


title: Vasyl Koželjanko

text: Hänen tuotantoaan on suomennettu niukasti: vuonna 2006 romaani "Hopeinen hämähäkki" (alkuteos () vuodelta 2004, suom. Eero Balk).


title: Semangit

text: Semangit on ylätermi, joka tarkoittaa ainakin yhdeksää negriittiryhmää Malakan niemimaalla Malesiassa ja Thaimaassa. Semangeja on arviolta noin 2 000. Semangeista ja muista Malakan niemimaan alkuperäiskansoista käytetään yleisnimitystä orang aslit. Semangit puhuvat aslialaisia kieliä.


title: Semangit

text: Semangit polveutuvat todennäköisesti metsästäjä-keräilijöistä, jotka saapuivat Malakan niemimaalle 10 000–3 000 vuotta sitten. Maanviljelyksen saavuttua alueelle noin 4 000 vuotta sitten osa näistä varhaisista asukkaista siirtyi maanviljelykseen ja osa jatkoi perinteistä elintapaa. Jälkimmäiset ovat semangien esi-isiä. Semangien ja heidän jälkeen Malesian alueelle saapuneiden malaijien välit lienevät olleen alun perin hyvät osapuolten käydessä kauppaa keskenään. 1800-luvulla malaijit alkoivat kuitenkin orjuuttaa semangeja ja muita alueen alkuperäiskansoja. Orjuuden kielsi vasta vuosisadan lopulla brittiläinen siirtomaahallinto. Malaijan kriisin myötä vuonna 1954 perustettiin alkuperäiskansojen virasto, jonka tarkoituksena oli alun alkaen pitää alkuperäiskansat poissa kommunistien vaikutusvallasta. Sittemmin se on keskittynyt tarjoamaan alkuperäiskansoille esimerkiksi koulutusta ja terveydenhuoltoa. Semangien ja malaijien välit ylipäätänsä eivät ole kovin hyvät, sillä semangit kokevat valtion painostavan heitä kääntymään islamiin. Sen sijaan välit Malesian muihin vähemmistöihin ovat paremmat.


title: Semangit

text: Semangeilla ei alun perin ollut kiinteitä asumuksia, vaan he perustivat väliaikaisia leirejä vaihtelevan pituisiksi ajoiksi yhdestä yöstä kuuteen viikkoon. Osa semangeista asuu edelleen tällä tavalla, kun taas osa on asettunut muulle väestölle tyypillisempiin kiinteisiin asumuksiin. Tätä kehitystä on tukenut alkuperäiskansojen virasto, joka on myös pyrkinyt saamaan semangit harjoittamaan maanviljelystä perinteisen metsästys-keräilyn sijaan.


title: Semangit

text: Semangit harjoittavat edelleen perinteistä uskontoaan. Uskonnolliset tavat vaihtelevat eri ryhmien kesken. Uskonnollisia auktoriteetteja tai pyhiä kirjoituksia ei ole. Osa uskonnon piirteistä on kuitenkin samoja eri semangiryhmien ja muiden alueen alkuperäiskansojen kanssa.


title: Moldovan liberaalidemokraattinen puolue

text: Moldovan liberaalidemokraattinen puolue (lyh. PLDM) () on moldovalainen, pääministeripuolueena hallitusvastuussa oleva, eurooppamyönteinen, maan parlamentissa vahvasti edustettuna oleva keskusta-oikeistolainen konservatiivinen puolue. PLDM on Euroopan kansanpuolueen (EPP) tarkkailijajäsen.


title: Moldovan liberaalidemokraattinen puolue

text: Puolueen johdossa on ollut vuodesta 2007 lähtien Vlad Filat, joka oli Moldovan pääministeri vuosina 2009–2013. Puolueen avainhenkilöihin kuuluu myös vuodesta 2013 Moldovan pääministerinä toiminut Iurie Leancă.


title: Moldovan liberaalidemokraattinen puolue

text: Marraskuun 28. päivänä 2010 järjestetyissä Moldovan parlamenttivaaleissa PLDM sai 29,38 % äänistä, joka toi 32 paikkaa Moldovan 101 edustajan parlamenttiin kaudelle 2010–2014. Puolue on Moldovan toiseksi suurin. Eurooppamyönteisen enemmistöryhmittymän suurimpana puolueena PLDM otti pääministerivastuun itselleen edeltävien, heinäkuun 2009 vaalien tavoin. Parlamenttikauden aikana ryhmästä on eronnut yksi edustaja.


title: Moldovan liberaalidemokraattinen puolue

text: Moldovassa järjestettiin parlamenttivaalit 30. marraskuuta 2014. Puolue nousi noin 20 % ääniosuudella toiseksi suosituimmaksi.


title: Moldovan demokraattipuolue

text:
Moldovan demokraattipuolue (PDM) () on moldovalainen, eurooppamyönteinen, maan parlamentin kolmanneksi suurimpana ryhmänä toimiva sosiaalidemokraattinen puolue.
Puolueen johdossa on parlamentin puhemiehenä 2005–2009 ja 2010–2013 toiminut Marian Lupu. Vuosien 2010-2012 parlamentaarisen kriisin aikana Lupu toimi myös maansa virkaatekevänä presidenttinä.


title: Moldovan demokraattipuolue

text: Marraskuun 28. päivänä 2010 järjestetyissä Moldovan parlamenttivaaleissa PDM keräsi 12,72 % äänistä, joka toi 15 paikkaa Moldovan 101 edustajan parlamenttiin kaudelle 2010–2014. Puolue oli tällä tuloksella maan kolmanneksi suurin puolue ja keskeinen osa eurooppamyönteistä hallituskoalitiota.


title: Moldovan demokraattipuolue

text: Moldovassa järjesttiin parlamenttivaalit 30. marraskuuta 2014. Puolue sai neljänneksi eniten paikkoja parlamentissa, 19 / 101.


title: Moldovan demokraattipuolue

text: Moldovan demokraattipuolue on Brysselissä päätoimipaikkaansa pitävän Euroopan sosialidemokraattisen puolueen (ESP) tarkkailijajäsen.


title: Vakuutusyhtiö Karjalan pääkonttori

text: Vakuutusyhtiö Karjalan pääkonttori (myös Karjala-Ilmarisen talo, ) on Viipurissa sijaitseva vuonna 1943 valmistunut 11-kerroksinen rakennus, joka on korkeudeltaan 40,5 metriä. Se oli valmistuessaan Suomen korkein asuintalo. Rakennuttajina toimivat Vakuutusosakeyhtiö Karjala sekä tämän tytäryhtiö Ilmarinen. Myös ”Viipurin pilvenpiirtäjäksi” kutsutun funkistyylisen talon on suunnitellut arkkitehti Olli Pöyry.


title: Vakuutusyhtiö Karjalan pääkonttori

text: Aikaisemmin vuokratiloissa toimineet viipurilaiset vakuutusyhtiöt Karjala ja Ilmarinen alkoivat suunnittelemaan oman toimitalon rakentamista 1930-luvun jälkipuoliskolla. Toukokuussa 1938 yhtiöt hankkivat tontin Repolan kaupunginosasta ja järjestivät talon suunnittelusta arkkitehtikilpailun. Ehdotuksia tuli määräaikaan mennessä 27, joista voittajaksi valittiin Teknillisestä korkeakoulusta vuotta aikaisemmin valmistuneen oululaisen arkkitehdin Olli Pöyryn suunnitelma.


title: Vakuutusyhtiö Karjalan pääkonttori

text: Rakentaminen kolmion muotoiselle Kannaksenkadun (nyk. Leningradskoje šosse), Brahenkadun (nyk. Moskovskij prospekt) ja Myllymäenkadun (nyk. Školnaja ploštšad) rajaamalle tontille aloitettiin huhtikuussa 1939. Talon perustuksiin kätketyn perustamisasiakirjan oli laatinut viipurilainen kirjailija Viljo Kojo. Rakennustyöt kuitenkin keskeytyivät syksyllä talvisodan sytyttyä. Töitä päästiin jatkamaan jälleen jatkosodan aikana kesällä 1942, kun kaupunki vajaata vuotta aikaisemmin oli vallattu takaisin Neuvostoliitolta. Valmiiksi rakennus saatiin kesän 1943 aikana. Sen kokonaiskustannukset olivat 19,3 miljoonaa markkaa eli nykyrahassa noin 3,6 miljoonaa euroa.


title: Vakuutusyhtiö Karjalan pääkonttori

text: Funkistyylinen rakennus käsittää 11 maanpäällistä ja kaksi kellarikerrosta. Kaksi ensimmäistä kerrosta tehtiin liike- ja toimistokäyttöön. Katutasossa toimi J. Heitto Oy:n kauppa ja talon rakennuttaneet vakuutusyhtiöt puolestaan sijoittuivat toiseen kerrokseen. Ensimmäisessä kerroksessa Brahenkadun puolella oli myös autotalleja. Toimistotilojen jälkeen kahdeksan seuraavaa kerrosta oli asuntoja ja ylimpänä sijaitsi sisäänvedetty ullakkokerros. Kolmionmuotoiselle tontille rakennettu talo on myös itse pohjapiirustukseltaan saman mallinen. Erikoista rakennuksessa on lisäksi sen Brahenkadun puoleinen kaareva julkisivu.


title: Vakuutusyhtiö Karjalan pääkonttori

text: Talon 40 huoneistoa olivat nykyaikaisesti varusteltuja, niihin kuului muun muassa sähköliesi ja jääkaappi. Suurimmissa huoneistoissa on myös parveke, takka sekä oma huone palvelijalle. Ylimmässä kerroksessa sijaitsivat rakennuksen yhteiset tilat, joita olivat sauna, pesutupa ja kuivaushuone. Lisäksi ullakkokerroksessa on kattoterassi, josta avautuu näköala yli koko kaupungin. Talo varustettiin kahdella hissillä ja loistokkuudesta kertoi myös rappukäytävissä materiaalina käytetty graniitti.


title: Juho Heitto

text: Johannes ”Juho” Heitto (31. maaliskuuta 1887 Miehikkälä – 28. joulukuuta 1967 Helsinki) oli suomalainen liikemies ja kansanedustaja. Hänet tunnetaan Viipurissa aloittaneen ja sodan myötä Helsinkiin siirtyneen J. Heitto Oy:n perustajana. Tukku- ja vähittäiskauppaa harjoittanut yritys päätyi sittemmin Saastamoinen Yhtymä Oy:n omistukseen. Heitto oli myös muun muassa viipurilaisen Maakuntain Margariini Oy:n perustaja.


title: Juho Heitto

text: Kokoomuksen kansanedustajana Juho Heitto toimi vuosina 1948–1954. Kauppaneuvoksen arvonimi hänelle myönnettiin 1957.


title: Irlannin tasavaltalaisarmeija (täsmennyssivu)

text: Irlannin tasavaltalaisarmeija (, "IRA") voi tarkoittaa muun muassa seuraavia Irlannissa tai Pohjois-Irlannissa toimineita aseellisia tasavaltalaisjärjestöjä tai näiden ryhmiä:


title: Aleksandr Zahartšenko

text: Aleksandr Vladimirovitš Zahartšenko (, ; 26. kesäkuuta 1976 Donetsk – 31. elokuuta 2018 Donetsk) oli ukrainalainen poliitikko ja sotilas. Hän toimi vuosina 2014–2018 Itä-Ukrainan Venäjä-mielisten separatistien perustaman tunnustamattoman Donetskin kansantasavallan johtajana. Koulutukseltaan Zahartšenko oli sähköasentaja ja sotilasarvoltaan majuri.


title: Aleksandr Zahartšenko

text: Aleksandr Zahartšenko nousi Donetskin kansantasavallan pääministeriksi sotilaallisesta Oplot-järjestöstä elokuussa 2014 venäläisen Aleksandr Borodain jälkeen, samoihin aikoihin kuin myös "kansantasavallan puolustusministerinä" toiminut Igor Girkin (eli Strelkov) vetäytyi Venäjälle.


title: Aleksandr Zahartšenko

text: Zahartšenko toimi Donetskin kansantasavallan edustajana Minskin tulitaukosopimusneuvottelussa syyskuussa 2014. Samassa kuussa Zahartšenko asetettiin Ukrainan kriisiin liittyvälle Euroopan yhteisön pakotelistalle.


title: Aleksandr Zahartšenko

text: Separatistialueella 2. marraskuuta järjestetyissä parlamenttivaaleissa Zahartšenkon puolueen lista voitti ylivoimaisesti, ja presidentinvaalin tuloksena Zahartšenko nimitettiin "valtionpäämieheksi" 4.11.2014. Ennen vaaleja hän antoi lausuntoja uusiin sotatoimiin valmistautumisesta.


title: Aleksandr Zahartšenko

text: Zahartšenko kuoli 31. elokuuta 2018 Donetskin kaupungissa sijaitsevassa kahvilassa tapahtuneessa räjähdyksessä, josta separatistit ja Moskova syyttävät Ukrainaa.


title: Hannamari Shakya

text: Hannamari Shakya (s. 1969 Helsinki) on suomalainen valokuvaaja ja Raw View -lehden päätoimittaja.


title: Hannamari Shakya

text: Shakya on valmistunut Lahden muotoiluinstituutista. Hän työskentelee valokuvaajana, Aalto-yliopistossa tuottajana ja on perustamansa Raw View -valokuvalehden päätoimittaja.


title: Pyhän Margaretin kirkko (West Hoathly)

text: Pyhän Margaretin kirkko () on 1000-luvun lopulla pystytetty anglikaaninen kyläkirkko West Hoathlyn seurakunnassa West Sussexissa.


title: Pyhän Margaretin kirkko (West Hoathly)

text: Kirkon hautausmaa tunnetaan useista hyvin säilyneistä hautamuistomerkeistään, joiden kunnostamiseen saatiin avustus Heritage Lottery Fund -säätiöltä vuosina 1996–1997. Hautausmaata on laajennettu 1700-, 1800- ja 1900-luvuilla.


title: Keith Holyoake

text: Keith Jacka Holyoake (11. helmikuuta 1904 Pahiatua, Uusi-Seelanti – 8. joulukuuta 1983) oli uusiseelantilainen poliitikko, joka toimi Uuden-Seelannin pääministerinä 1960–1972 ja kenraalikuvernöörinä 1977–1980. Hän edusti keskustaoikeistolaista kansallispuoluetta ("National Party").


title: Keith Holyoake

text: Maanviljelijä Holyoake valittiin Uuden-Seelannin parlamenttiin ensi kerran vuonna 1932, ja vuonna 1949 muodostetussa hallituksessa hän toimi varapääministerinä ja maatalousministerinä.


title: Keith Holyoake

text: Holyoake toimi Sir Sidney Hollandin sairastuttua väliaikaisena pääministerinä muutaman kuukauden ennen vaaleja 1957. Kansallispuolue hävisi vaalit työväenpuolueelle, ja Holyoake toimi seuraavat kolme vuotta opposition johtajana. Hänen johdollaan kansallispuolue voitti vuoden 1960 vaalit ja kolmet parlamenttivaalit sen jälkeen niin, että Holyoake pysyi pääministerinä 12 vuoden ajan vuoteen 1972 saakka. Vain kaksi henkilöä on toiminut Uuden-Seelannin pääministerinä häntä pidempään: Richard Seddon (1893-1906) ja William Massey (1912-1925).


title: Keith Holyoake

text: Pääministerikautensa jälkeen Holyoake palasi toimimaan parlamentissa. Vuonna 1975 hän osallistui aktiivisesti Robert Muldoonin voitokkaaseen vaalikampanjaan ja nimitettiin hallitukseen uudella muodollisella nimikkeellä "Minister of State". Vuosina 1977–1980 Holyoake toimi Uuden-Seelannin kenraalikuvernöörinä, vaikkei virkaan yleensä ollut tapana nimittää aktiivipoliitikkoja. Hänelle on muiden arvonimien lisäksi myönnetty Sukkanauharitarikunnan jäsenyys ainoana Uudessa-Seelannissa asuvana.


title: Neittamojärvi

text: Neittamojärvi sijaitsee Euran ja Rauman rajalla Neittamon kylässä Satakunnassa ja kuuluu Eurajoen vesistön Isosuon-Ahmasjärven valuma-alueeseen.


title: Neittamojärvi

text: Järven pinta-ala on 27 hehtaaria ja se on noin kilometrin pitkä ja 400 metriä leveä. Järven luusua sijaitsee järven koillispäässä, mistä 5,0 kilometriä pitkä Neittamonoja kulkee suuren Isosuon kautta ja yhtyy Ahmasojaan Savikon peltoaukean pohjoispäässä. Järveen laskee kaakon suunnasta noin 1,7 kilometriä pitkä Makkarkoskenoja, joka tuo vettä Lavajärvestä. Järvien korkeusero on 8 metriä.


title: Neittamojärvi

text: Järvellä on rantaviivaa 3,1 kilometriä, josta pääosa on moreenipohjaista metsää. Järven pohjoispuolella on peltoon päättyviä rantoja, joita reunustaa järviruovikko. Erityisesti järven etelärannalla on runsaasti loma-asuntoja.


title: Neittamojärvi

text: Hieman yli puolet järvestä, eli järven länsipää, kuuluu entiseen Lapin kuntaan ja nykyiseen Rauman kaupunkiin, ja järven itäpää kuuluu Euraan. Järvelle pääsee Euraan ja Lappiin johtavalta tieltä.


title: Neittamojärvi

text: Järven valuma-alue on pinta-alaltaan 8,6 km² ja siihen kuuluu ympäröiviä metsiä ja Lavajärven valuma-alue. Se sisältää 5 % peltoja, 84 % metsiä ja 11 % järviä. Järven happitilanne on hyvä ja vesi on lievästi rehevöittynyttä, vaikka sen läpi virtaa vesi. Ravinteiden runsaus voidaan selittää loma-asunnoista, maataloudesta ja metsäojituksesta johtuvaksi. Veden laatu on tyydyttävä.


title: Neittamojärvi

text: Järvessä ei elä arvokaloja eikä sitä pidetä arvokkaana lintujärvenä. Järvessä viihtyy ainakin jokirapu, hauki, ahven, särki, kuha, lahna ja kiiski, jotka ovat alkuperäisiä lajeja, sekä ankerias, joka on istutettu laji.


title: Neittamojärvi

text: Rantojen asukkaat ovat kokeneet kevättulvien ja kesäkuivuuden aiheuttamat pinnanvaihteut kiusallisiksi ja aikovat aloittaa järven vedenkorkeuden säännöstelyn. Tämä tehtäisiin perkaamalla lasku-uomaa ja rakentamalla luusuaan pohjapato. Sillä voidaan pitää kesäveden korkeutta ylempänä ja toisaalta juoksutta kevättulvien vesiä vuolaammin pois.


title: Åbergin museo

text: Åbergin museo on sarjakuviin ja leluihin keskittynyt museo, joka sijaitsee Ruotsissa Håbon kunnan Bålstassa. Sen on perustanut Lasse Åberg vuonna 2002.


title: Åbergin museo

text: Leikkikalukokoelmassa on sadoittain esineitä vuosilta 1928-1940 ja se on samalla yksi maailman suurimmista Disney-aiheisista kokoelmista. Museossa on myös paljon sarjakuvaoriginaaleja ja taidekokoelma, jossa on mm. Andy Warholin ja Pablo Picasson teoksia.


title: Joseph Iléo

text: Joseph Iléo (15. syyskuuta 1921 – 19. syyskuuta 1994) tunnettu myöhemmin nimellä Sombo Amba Ileo, oli Leopoldvillen Kongon pääministeri pari viikkoa syyskuussa 1960 ja uudelleen helmikuusta elokuuhun 1961.


title: Joseph Iléo

text: Filosofian ja sosiologian opettajana ja journalistina toiminut Iléo liittyi 1958 Patrice Lumumban johtamaan Kongon kansallisliikkeeseen (MNC). Seuraavana vuonna hän oli mukana epäonnistuneessa vallankaappauksessa Lumumban syrjäyttämiseksi. Sen jälkeen Iléo liittoutui Joseph Kasa-Vubun johtaman ABAKO-järjestön kanssa. Kongon itsenäistyessä 1960 Iléo nousi senaatin puheenjohtajaksi. Lumumban tultua murhatuksi presidentti Kasa-Vubu olisi halunnut Iléosta pääministeriä, mutta sekavassa tilanteessa valta keskittyi pääesikuntapäällikkö Mobutu Sese Sekolle. Helmikuussa 1961 Iléo nimitettiin uudelleen pääministeriksi, mutta siirtyi elokuussa kulttuuri- ja tiedotusministeriksi.


title: Joseph Iléo

text: Maaliskuusta joulukuuhun 1979 Iléo toimi parlamentin puhemiehenä. Huhtikuussa 1990 hän perusti uuden puolueen, "Democratic Social Christian Party" (PDSC), ja toimi sen puheenjohtajana kuolemaansa 1994 saakka.


title: Vira bruk

text: Vira bruk (myös Wira bruk) on entinen rautaruukki ja nykyinen pientaajama Ruotsissa Österåkerin kunnassa.


title: Vira bruk

text: Aikoinaan Viran ruukki oli maan suurin asepaja. Se sai yksinoikeuden 1640-luvulla valmistaa kruunulle lyönti- ja pistoaseita. Rauhallisemmalla vapauden ajalla alettiin valmistaa viikatteita, sahanteriä ja kirveitä. Kirveistä tuli tärkein tuote 1800-luvun loppupuolella kun viikatteen rooli maataloudessa oli pienentynyt. Suuressa pajassa loppuivat työt 1920-luvulla, mutta pienessä pajassa viimeinen seppä työskenteli vuoteen 1948 kuolemaansa asti. Sitten ruukkialue restauroitiin joidenkin vuosien taantuman jälkeen ja avattiin yleisölle.


title: Alif

text: Alif (, ) on arabialaisen kirjaimiston ensimmäinen kirjain. Se vastaa heprealaisen kirjaimiston kirjainta alef (א). Yksinään esiintyvä alif kirjoitetaan erillisenä pystyviivana (ا), ja toisen kirjaimen jälkeen se liitetään edeltävään kirjaimeen (esim. سا "sā"). Lām-kirjaimen ja alifin yhdistelmällä on poikkeuksellinen ligatuurimuoto, joka yksinään esiintyvänä kirjoitetaan لا "lā" ja toisen kirjaimen jälkeen لا (esim. سلا "slā"). Alifia tai "lā"-ligatuuria ei koskaan liitetä seuraavaan kirjaimeen.


title: Alif

text: Historiallisesti alifilla on merkitty konsonanttiäännettä . Nykyarabiassa alifia käytetään ennen kaikkea pitkän vokaalin "ā"  ilmaisemiseen. Sillä voidaan merkitä myös glottaaliklusiilin jälkeistä lyhyttä vokaalia sanan alussa, jolloin konsonantti ilmaistaan alifin ylä- tai alapuolelle kirjoitettuna hamza-tarkkeena (أ tai إ). Tarkkeellista muotoa آ ("’alif madda") käytetään ilmaisemaan yhdistelmää "’ā" , esimerkiksi sanassa ”Koraani” (arab. القرآن, "al-Qur’ān").


title: Alif

text: Persiassa alif äännetään sanan keskellä vokaalina "â" ja sanan alussa joko vokaalina "a" , "e"  tai "o"  sanasta riippuen. Sanan alussa "â" kirjoitetaan "madda"-tarkkeellisella alifilla (آ).


title: Kangastus 38

text: Kangastus 38 ("Hägring 38") on Kjell Westön vuonna 2013 ilmestynyt romaani. Teos voitti Pohjoismaiden neuvoston kirjallisuuspalkinnon lokakuussa 2014. Teos oli myös Finlandia-palkintoehdokas vuonna 2013. Ruotsin radio myönsi maaliskuussa 2014 teokselle Romaanipalkinnon.


title: Kangastus 38

text: Teos kuvaa elämää Helsingissä kesällä ja syksyllä 1938.


title: Banastre Tarleton

text: Banastre Tarleton (21. elokuuta 1754 – 15. tammikuuta 1833) oli brittiläinen sotilas ja poliitikko. Parhaiten hänet muistetaan Yhdysvaltain vapaussodasta, jossa hän taisteli Englannin puolella George Washingtonin johtamaa siirtokuntien armeijaa vastaan.


title: Banastre Tarleton

text: Tarletonin sotilaallinen kyvykkyys toi hänelle nopeasti mainetta brittien keskuudessa. Hän oli erinomainen ratsastaja ja hyödynsi taitoaan ratsain suoritettavassa sodankäynnissä. Samalla Tarletonista tuli vihatuin brittiupseeri amerikkalaisten silmissä ja lehdistö antoi hänelle liikanimiä kuten "Verinen Ban" ja "teurastaja".


title: Banastre Tarleton

text: Palattuaan Englantiin Tarleton loi sotilaallisen uransa lisäksi poliittisen uran alahuoneen jäsenenä 1790–1812. Hän edusti alahuoneessa Liverpoolia ja tuli parhaiten tunnetuksi orjien vapauttamisen vastustamisesta ja orjakaupan tukemisesta.


title: Banastre Tarleton

text: Tarleton kuoli Herefordshiren maakunnassa Englannissa tammikuussa 1833 unohdettuna sotasankarina.


title: Vectone Mobile

text: Vectone Mobile on matkapuhelinpalveluja tarjoava virtuaalioperaattori (MVNO), joka toimii useassa Euroopan maassa.


title: Vectone Mobile

text: Suomessa Vectone Mobile aloitti toimintansa vuonna 2013, mutta lopetti Suomen toimintansa kannattamattomana vuonna 2015.


title: Vectone Mobile

text: Nykyisin Vectone Mobile tarjoaa matkapuhelinpalveluja Iso-Britanniassa, Itävallassa, Ruotsissa, Tanskassa, Hollannissa, Ranskassa, Portugalissa ja Belgiassa.


title: Vectone Mobile

text: Sen emoyhtiö on eurooppalainen Mundio Mobile Ltd, jonka pääkonttori on Lontoossa, Isossa-Britanniassa.


title: Fantasia (maalaus)

text: Fantasia on kahden Magnus Enckellin vuonna 1895 valmistuneen teoksen nimi. Toinen on vesiväri- ja guassimaalaus (7×44 cm, Ateneumin taidemuseo), toinen guassityö (63,5×41,4 cm, Mikkelin taidemuseo, Airion kokoelma). Näistä Mikkelin taidemuseon versio on aikaisempi, ja sitä pidetään keskeneräisempänä ja värillisesti vahvempana. "Fantasiat" kuuluvat Enckellin ensimmäisiin mytologia-aiheisiin maalauksiin, ja hän aloitti niiden luonnostelun Italiassa syksyllä 1894. Hän maalasi "Fantasiasta" useita luonnoksia, mutta lopulliseen muotoonsa se valmistui Firenzessä 1895. Sen vahva väritys poikkeaa hänen aikaisemmista symbolistisista töistään. Fauni-maalaus, joka valmistui samoihin aikoihin, kuuluu myös Enckellin "Fantasia"-aiheisiin. Enckell työsti samaan aikaan "Melankolia"-teosta, joka toteutukseltaan ja aiheeltaan poikkesi "Fantasioiden" teknisestä keveydestä.


title: Fantasia (maalaus)

text: Molemmissa "Fantasioissa" esiintyy ruusuilla seppelöity nuorukainen lammen rannalla haltioitunut ilme kasvoillaan. Lammella ui mustia ja valkeita joutsenia. Enckell itse kuvaili teosta ystävälleen Yrjö Hirnille Milanossa 21. marraskuuta 1894 päivätyssä kirjeessään näin: ”Nuorta bakkanttifiguuria ympäröi joukko tummaa vettä vasten piirtyviä mustia joutsenia. Taustalla on ruskeita sypressejä, Bacchuksen punainen temppeli ja vahvana sininen taivas. Sypressien välissä uiskentelee joukko valkoisia joutsenia kohti mustien ryhmää.”


title: Fantasia (maalaus)

text: Valon ja pimeyden luoma kontrasti on teosten ilmaisuissa olennaista ja näkyvintä. Teoksia voidaan tulkita 1890-luvulla suosituksi tulleen Nietzschen dualistisen taiteenkäsityksen kautta. Valkoiset joutsenet ovat Apollonin lintuja, jotka ovat lähestymässä mustia joutsenia ja ikään kuin peittoavat tummien lintujen mustuuden, synnyttäen siten yhdessä riemun ja melankolian harmonisen ykseyden. Teoksissa on näin luettavissa Orfeus-myytin tulkintaa, missä Orfeus häilyy kahden erilaisen, apollonisen ja dionyysisen olemisen välillä. "Fantasioita" ei voida kuitenkaan tulkita vain yhdestä lähteestä. Enckellille oli tyypillistä yhdistellä aiheita monista tarinoista. Myös luonnon merkitys fantasia-aiheissa on olennainen, tiivis yhteys mallin ja luonnon välillä vahvistaa maalausten aistillisuutta.


title: Jean-Victor Poncelet

text: Jean-Victor Poncelet (1788-1867) oli ranskalainen prikaatinkenraali ja matematiikan professori. Vuonna 1822 hän julkaisi kuuluimman työnsä Traité des propriétés projectives des figures eli projektiivisen geometrian järjestelmällinen esitys.


title: Nagara-luokka

text: Nagara-luokka () oli keisarillisen Japanin laivaston kuuden vuosina 1920-1924 valmistetun aluksen muodostama kevyt risteilijäluokka. Luokan kaikki alukset tuhoutuivat toisessa maailmansodassa.


title: Projektiivinen geometria

text: Projektiivinen geometria on geometrian ala, joka tutkii ominaisuuksia, jotka säilyvät keskeisprojektioissa tasolta tasolle. Projektiivisessa geometriassa pisteiden oletetaan sijaitsevan projektiivisessa avaruudessa, jossa voidaan intuitiivisesti ajatella olevan "enemmän" pisteitä kuin yhtä moniulotteisessa euklidisessa avaruudessa, ja näiden "ylimääräisten" pisteiden eli ideaalipisteiden voidaan ajatella olevan äärettömän kaukana. Projektiivisessa geometriassa sallitaan myös sellaiset geometriset muunnokset, joissa nämä ideaalipisteet kuvautuvat tavanomaisen avaruuden pisteille tai päinvastoin.


title: Projektiivinen geometria

text: Projektiivisen geometrian geometrian yhtenä virikkeenä on ollut perspektiivioppi. Perspektiivisesti sellaisetkin suorat, jotka todellisuudessa ovat yhdensuuntaisia, esimerkiksi ratakiskot, näyttävät kaukana kohtaavan toisensa. Tämän vuoksi niiden voidaan ajatella leikkaavan toisensa "äärettömän kaukana". projektiivisessa geometriassa tavanomaiseen avaruuteen lisätäänkin kutakin yhdensuuntaisten suorien ekvivalenssiluokkaa kohti yksi "äärettömän kaukainen" piste. Kun tasoon lisätään tällaiset äärettömän kaukaiset pisteet, saadaan projektiivinen taso, ja vastaavasti kun kolmiulotteiseen avaruuteen lisätään tällaiset pisteet, saadaan kolmiulotteinen projektiivinen avaruus.


title: Projektiivinen geometria

text: Projektiivisessa geometriassa merkityksellisiä ovat vain sellaiset ominaisuudet, jotka säilyvät projektiivisissa muunnoksissa. Esimerkiksi kulmilla ei projektiivisessa geometriassa ole merkitystä, koska ne eivät tällaisissa muunnoksissa säily, mikä perspektiivipiirustuksessa hyvin käy ilmi.


title: Projektiivinen geometria

text:
Ala sai alkunsa 1600-luvulla Girard Desarguesin tutkimuksista, mutta se jäi syrjään geometrisen tutkimuksen valtavirrasta 1800-luvun alkuun asti, jolloin Jean-Victor Poncelet julkaisi järjestelmällisen esityksen projektiivisesta geometriasta.
Tämän jälkeen projektiivista geometriaa alettiin tutkia niin vilkkaasti, että siitä tuli aikakauden geometrian tärkein tutkimusalue. Tällöin kehitettiin myös kompleksisen projektiivisen avaruuden teoria, jossa koordinaatit ovat kompleksilukuja. Projektiiviseen geometriaan perustuivat myös monet muut samoihin aikoihin kehitetyt abstraktin matematiikan haarat kuten invarianttiteoria, italialainen algebrallisen geometrian koulukunta, Felix Kleinin Erlangenin ohjelma, joka johti klassisten Lien ryhmien teoriaan, sekä äärellinen geometria.


title: Projektiivinen geometria

text: Projektiivinen geometria itsekin jakaantuu nykyisin moniin tutkimusaloihin, joista esimerkkeinä voidaan mainita "projektiivinen algebrallinen geometria" eli projektiivisten varistojen tutkimus sekä "projektiivinen differentiaaligeometria" eli projektiivisten muunnosten differentiaalisten invarianttien tutkimus.


title: Projektiivinen geometria

text: Projektiivinen geometria on geometrian ei-metrinen muoto, mikä tarkoittaa, että se ei perustu etäisyyden käsitteeseen. Kahdessa ulottuvuudessa se alkaa opilla tietynlaisista pisteiden ja suorien muodostamista kuvioista. Kun Desargues ja muut kehittivät perspektiivioppia matemaattisesti selvittäessään projektiivisen geometrian, he osoittivat, että näinkin pienellä määrällä käsitteillä saatiin geometrisesti mielenkiintoisia tuloksia. Useampiulotteisissa avaruuksissa käsitellään hypertasoja, jotka aina kohtaavat, ja muita lineaarisia aliavaruuksia, joille on ominaista duaalisuusperiaate. Yksinkertaisimmassa muodossaan duaalisuus ilmenee projektiivisella tasolla, jossa lauseet "kaksi eri pistettä määrittävät yksikäsitteisesti suoran" (nimittäin molempien kautta kulkevan suoran) ja "kaksi eri suoraa määrittävät yksikäsitteisesti pisteen" (nimittäin niiden leikkauspisteen) osoittautuvat rakenteeltaan samanlaisiksi. Projektiivinen geometria voidaan myös käsittää opiksi sellaisista geometrisista konstruktioista, jotka voidaan suorittaa pelkän viivoittimen avulla. Koska harpin käyttöä ei sallita, eivät projektiiviseen geometriaan kuulu ympyrät, kulmat, etäisyyksien mittaus, suorien yhdensuuntaisuus eikä pisteen sijainti kahden muun pisteen välissä. Osoittautui, että teoreemat, jotka pätevät projektiivisessa geometriassa, ovat yksinkertaisia lauseita. Esimerkiksi kaikki erilaiset kartioleikkaukset ovat ekvivalentteja kompleksisessa projektiivisessa geometriassa, ja jotkut ympyröitä koskevat teoreemat voidaan käsittää näiden yleisten teoreemojen erikoistapauksiksi.


title: Projektiivinen geometria

text: 1800-luvun alussa muun muassa Jean-Victor Poncelet'n ja Lazare Carnot'n tutkimukset tekivät projektiivisesta geometriasta itsenäisen matematiikan haaran. Sen perusteita tarkensi Karl von Staudt, ja 1800-luvun lopulla italialaiset Giuseppe Peano, Mario Pieri, Alessandro Padoa ja Gino Fano kehittivät ne täydelliseen muotoon. Affiinisen ja euklidisen geometrian tavoin myös projektiivinen geometria voidaan muotoilla Felix Kleinin Erlangenin ohjelman avulla: projektiivista geometriaa luonnehtivat projektiivisen ryhmän muunnosten invariantit.


title: Projektiivinen geometria

text:
Projektiivisen geometrian perusteet tulivat ymmärretyiksi, kun alalta oli runsaan tutkimuksen avulla saatu johdetuksi erittäin monia teoreemoja. Perustavia invariantteja projektiivisessa geometriassa ovat insidenssistruktuuri ja kaksoissuhde. Projektiivista geometriaa voidaan mallintaa affiinisella tasolla (tai affiinisella avaruudella), johon lisätään "äärettömyydessä" oleva suora (tai hypertaso) ja käsittelmällä tätä suoraa (tai hypertasoa) "tavallisten" suorien (tai tasojen) tavoin. Homogeeniset koordinaatit tarjoavat algerallisen mallin, jolla projektiivista geometriaa voidaan tutkia analyyttisen geometrian tapaan.
Projektiivinen geometria ja järjestetty geometria ovat perustavalla tavalla yksinkertaisimpia, sillä niissä on pienin määrä aksioomia, ja kumpaakin voidaan käyttää affiinin ja euklidisen geometrian perustana. projektiivinen geometria ei ole "järjestetty", ja näin ollen se muodostaa oman perustansa geometrialle.


title: Projektiivinen geometria

text: Ensimmäiset luonteeltaan projektiiviset geometriset ominaisuudet löysi 200-luvulla Pappos Aleksandrialainen. Filippo Brunelleschi (1404–1472) aloitti perspektiivin geometrian tutkimisen vuonna 1425.


title: Projektiivinen geometria

text: Tämä 1800-luvun varhainen projektiivinen geometria oli tärkeä askel analyyttisestä geometriasta kohti algebrallista geometriaa. Homogeenisilla koordinaateilla käsiteltynä projektiivinen geometria näyttää koordinaattien käytön laajennukselta tai tekniseltä parannukselta, jolla geometriset probleemat voidaan palauttaa algebraan ja jossa erikoistapausten lukumäärää saadaan vähennetyksi. Toisen asteen pintojen yksityiskohtainen tutkimus ja Julius Plúckerin "viivageometria" ovat esimerkkejä monista yleisempien geometristen käsitteiden tutkimuksesta.


title: Projektiivinen geometria

text: Poncelet'n, Steinerin ja muiden suorittaman työn tarkoituksena ei ollut laajentaa analyyttista geometriaa. He olettivat käyttämiensä menetelmien olevan "synteettisiä"; itse asiassa projektiivinen avaruus sellaisena kuin se nykyisin käsitettiin kohdettiin aksiomaattisesti. Sen vuoksi projektiivisen geometrian varhaisten tulosten uudelleenmuotoilu siten, että ne vastaavat nykyisiä tarkkuuden vaatimuksia, voi olla jokseenkin vaikeaa. Jo projektiivisen tason tapauksessa aksiomaattinen lähestymistapa voi johtaa malleihin, joita ei voida esittää lineaarialgebran avulla.


title: Projektiivinen geometria

text: Myöhemmin projektiivisen geometrian kehitykseen vaikuttivat huomattavasti muun muassa Clebschin, Riemannin ja Max Noetherin algebrallisia käyriä koskeneet tutkimukset sekä invarianttiteoria. Vuosisadan lopulla italialainen algebrallisen geometrian koulukunta, johon kuuluivat Federigo Enriques, Corrado Segre ja Francesco Severi, kehitti alaa edelleen niin, että tarvittiin syvällisempiä menetelmiä.


title: Projektiivinen geometria

text: Aivan 1800-luvun lopulla projektiivisen geometrian yksityiskohtainen tutkimus alkoi jo hiipua, mutta alan kirjallisuus oli jo hyvin laaja. Varsinkin Schubert suoritti vielä merkittävää tutkimusta enumeratiivisen geometrian alalla, jonka nykyisin katsotaan ennakoineen Chernin luokkien teoriaa ja algebralliseen topologiaan kuuluvaa Grasmannin monistojen teoriaa.


title: Projektiivinen geometria

text: Paul Dirac tutki projektiivista geometriaa ja käytti sitä kehittämiensä kvanttimekaanisten käsitteiden pohjana, joskin hän julkaisi tuloksensa aina algebrallisessa muodossa.


title: Projektiivinen geometria

text: Projektiivinen geometria on vähemmän rajoittavaa kuin euklidinen tai affiini geometria. Se on oleellisesti ei-metristä geometriaa, jonka tulokset eivät riipu mistään metrisestä struktuurista. Projektiivisissa muunnoksissa insidenssistruktuuri ja projektiivinen harmoninen konjugaatti säilyvät. Sen yksiulotteisena perustana on pisteiden muodostama projektiivinen jono. Projektiivisessa geometriassa yksi perspektiivin perusperiaatteista muotoillaan näin: yhdensuuntaiset suorat leikkaavat toisensa äärettömyydessä, ja sen vuoksi ne piirretään niin tietyllä tavalla. Oleellisesti projektiivinen geometria voidaan käsittää euklidisen geometrian laajennukseksi, jossa jokaista keskenään yhdensuuntaisten suorien luokkaa kohti on lisätty yksi ylimääräinen "piste" ja jossa tason suoria tällä tavoin vastaavien pisteiden muodostamaa "horisonttia" käsitellään "suorana". Täten yhdensuuntaiset suorat leikkaavat toisensa jossakin horisonttisuoran pisteessä.


title: Projektiivinen geometria

text: Idealisoituja suuntia sanotaan äärettömyydessä oleviksi pisteiksi, kun taas eri tasoja vastaavia horisontteja sanotaan äärettömyydessä oleviksi suoriksi. Kaikki tällaiset suorat taas sijaitsevat äärettömyydessä olevalla tasolla. Äärettömyys on kuitenkin metrinen käsite, joten puhtaasti projektiivinen geometria ei sulje pois mitään pisteitä – äärettömyydessä olevia käsitellään samalla tavoin kuin muitakin pisteitä.


title: Projektiivinen geometria

text: Koska euklidinen geometria sisältyy projektiiviseen geometriaan mutta projektiivisella geometrialla on yksinkertaisempi perusta, euklidisen geometrian yleisiin tuloksiin voidaan päästä läpinäkyvämmällä tavalla, kun taas eräitä euklidisessa geometriassa erillisiä mutta toisiaan muistuttavia teoreemoja voidaan projektiivisessa geometriassa käsitellä yhdessä. Esimerkiksi yhdensuuntaisia ja erisuuntaisia suoria ei tarvitse käsitellä eri tapauksina – valitaan vain sopiva projektiivinen taso ideaalitasoksi ja sijoitetaan se "äärettömyyteen" käyttämällä homogeenisia koordinaatteja.


title: Projektiivinen geometria

text: Muita perustavan tärkeitä ominaisuuksia ovat Desarguesin lause ja Pappoksen kuusikulmiolause. Kolmi- tai useampiulotteisessa projektiivisessa avaruudessa on konstruktio, jolla Desarguesin lause voidaan todistaa. Mutta kahdessa ulottuvuuessa se on erikseen oletettava postulaattina.


title: Projektiivinen geometria

text:
Desarguesin lauseen ja muiden aksioomien avulla voidaan aritmetiikan peruslaskutoimitukset määritellä geometrisesti. Näin määritellyt laskutoimitukset toteuttavat kunnan aksioomat, kuitenkin siten, että kertolaskun vaihdannaisuus edellyttää Pappoksen lausetta. Täten minkä tahansa suoran pisteide ja annetun kunnan F alkioden välillä on bijektiivinen vastaavuus, kuitenkin siten, että kuntaan F on lisättävä ylimääräinen alkio ∞ siten, että
Lausekkeille 0/0, ∞/∞, ∞+∞, ∞−∞, 0∞ ja ∞0 ei kuitenkaan voida määritellä mitään arvoa.


title: Projektiivinen geometria

text: Projektiivinen geometria sisältää myös täydellisen kartioleikkausten teorian, joka tosin oli voitu täysin kehittää myös euklidisen geometrian pohjalta. Selviä etuja saadaan kuitenkin sillä, että hyperbelin ja ellipsin voidaan ajatella eroavan toisistaan vain siten, että hyperbeli leikkaa äärettömyydessä olevien ideaalipisteiden muodostaman suoran, ellpsi ei, kun taas paraabeli eroaa näistä molemmista vain siten, että tämä suora on sen tangentti. Jos homogeenisten koordinaattien sallitaan olla myös kompleksilukuja, voidaan lisäksi kaikki ympyrät voidaan käsittää "kartioleikkauksiksi, jotka kulkevat kahden äärettömyydessä olevan pisteen kautta". Koska koordinaatit eivät ole "synteettisiä", ne korvataan kiinnittämällä yksi suora ja kaksi sillä olevaa pistettä ja ottamalla tarkastelun perustaksi kyseisten pisteiden kautta kulkevien kartioleikkausten muodostama "lineaarinen systeemi". Tämä lähestymistapa kiinnosti suuresti lahjakkaita geometrikkoja, ja ala tutkittiin perin pohjin. Esimerkkinä tämän lähestymistavan käytöstä voidaan mainta H. F. Bakerin moniosainen teos.


title: Projektiivinen geometria

text: Projektiivisia geometrioita on useita, ja ne voidaan jakaa diskreetteihin ja jatkuviin. Diskreetti geometria käsittää äärellisen tai äärettömän joukon erillisiä pisteitä, kun taas jatkuva geometria käsittää äärettömän joukon pisteitä ilman aukkoja niiden välissä.


title: Projektiivinen geometria

text:
Ainoa nollaulotteinen projektiivinen geometria käsittää vain yhden pisteen. Yksiulotteinen projektiivinen geometria käsittää vain yhden suoran, jossa on vähintään kolme pistettä. Aritmeettisten laskutoimitusten geometrista konstruktiota ei kummassakaan näistä tapauksista voida suorittaa. Kahdessa ulottuvuudessa on rikas rakenne, mikä johtuu siitä, ettei Desarguesin lause ole voimassa.
Muun muassa Greenbergin (1999) mukaan yksinkertaisin kaksiulotteinen projektiivinen geometria on Fanon taso, jossa on kaikkiaan seitsemän suoraa ja seitsemän pistettä, joista kolme jokaisella suoralla siten, että seuraavat pisteet sijaitsevat keskenään samalla suoralla:
missä pisteiden homogeeniset koordinaatit ovat A = (0,0,1), B = (0,1,1), C = (0,1,0), D = (1,0,1), E = (1,0,0), F = (1,1,1), G = (1,1,0), tai affiiniset koordinaatit A = (0,0), B = (0,1), C =(∞), D = (1,0), E = (0), F = (1,1) ja G = (1).
Äärettömyydessä olevien pisteiden (tässä esimerkissä C, E ja G) affiinit koordinaatit Desarguesin lauseen toteuttavalla tasolla voidaan määritellä monella muullakin tavalla.


title: Projektiivinen geometria

text: Standardimerkintä äärelliselle projektiiviselle geometrialle on PG("a", "b"), mittä:


title: Projektiivinen geometria

text: Niinpä edellä käsitelty geometria, jossa on seitsemän pistettä, merkitään pG(2,2).


title: Projektiivinen geometria

text: Termillä "projektiivinen gemeotria" tarkoitetaan toisinaan alan perustana olevaa yleistä abstraktia geometriaa, toisinaan tiettyä, erityistä huomiota osakseen saavaa geometriaa, esimerkiksi tasogeometriaa, jota tutkitaan homogeenisten koordinaattien avulla ja johon euklidinen geometria voidaan upottaa, minkä vuoksi projektiivista tasoa kutsutaankin myös "laajennetuksi euklidiseksi tasoksi".


title: Projektiivinen geometria

text: Kaikille projektiivisille geometrioille yhteinen perustava ominaisuus on se elliptinen insidenssiominaisuus, että projektiivisella tasolla mitkä tahansa kaksi suoraa leikkaa toisensa yhdessä ja vain yhdessä pisteessä. Sellaisetkin suorat, joita euklidisessa geometriassa käsitetään yhdensuuntaisiksi, leikkaavat toisensa eräässä pisteessä, "ideaalipisteessä", jonka voidaan ajatella olevan äärettömän kaukana. Kaikki tällaiset ideaalipisteet muodostavat "äärettömän kaukaisen" suoran, mutta projektiivisessa geometriassa se käsitetään aivan samanlaiseksi kuin kaikki muutkin suorat eikä ole millään tavalla erikoisasemassa. Myöhemmässä Erlangenin ohjelmassa geometriset muunnokset muodostavat ryhmän, ja tällaisilla muunnoksilla mikä tahansa suora voidaan siirtää tämän "äärettömän kaukaisen" suoran paikalle.


title: Projektiivinen geometria

text: Jos on annettu suora "l" ja piste "P", joka ei ole suoralla "l", tämä elliptinen geometria poikkeaa euklidisesta ja hyperbolisesta geometriasta seuraavasti:


title: Projektiivinen geometria

text: Tämä elliptinen yhdensuuntaisominaisuus johtaa projektiivisen "dualiteetin" periaatteeseen, joka ehkä kaikkien projektiivisten geometrioiden tärkein yhteinen piirre.


title: Projektiivinen geometria

text: Vuonna 1825 Joseph Gergonne havaitsi, että projektiivisessa tasogeometriassa pätee sille luonteenomainen duaalisuusperiaate: jokaisesta projektiivisen tasogeometrian teoreemasta tai määritelmästä voidaan muokata toinen teoreema tai toisen käsitteen määritelmä vaihtamalla keskenään sanat "suora" ja "taso" sekä niistä johdetut käsitteet.


title: Projektiivinen geometria

text: Täsmällisemmin sanottuna jokaisella projektiivisen tasogeometrian käsitteellä ja teoreemalla on "duaalinen" vastineensa eli toinen käsite tai teoreema siten, että jos jokainen teoreemassa tai määritelmässä esiintyvä tällainen käsite korvataan duaalisella vastineellaan, saadaan toinen teoreema tai toisen käsitteen määritelmä. Toistensa duaalisia vastineita eli lyhemmin "duaaleja" ovat seuraavat perustavat käsitteet:


title: Projektiivinen geometria

text: Myös näiden avulla määritellyillä monimutkaisemmilla käsitteillä on duaaliset vastineensa. Esimerkiksi lauseet "kaksi pistettä määrittää yksikäsitteisesti suoran" (nimittäin molempien pisteiden kautta kulkean suoran) ja "kaksi suoraa määrittää yksikäsitteisesti pisteen" (nimittäin suorien leikkauspisteen) ovat toistensa duaalisia vastineita. Näistä jälkimmäinen ei tosin euklidisessa geometriassa aina päde, sillä suorat voivat olla myös yhdensuuntaisia, mutta projektiivisessa geometriassa sekin pätee, joskin tämä yhteinen piste voi olla myös äärettömyydessä oleva ideaalipiste.


title: Projektiivinen geometria

text: Vastaavanlainen duaalisuus pätee myös kolmessa ulottuvuudessa, mutta tällöin pisteen duaalinen vastine on taso, relaation "piste sisältyy tasoon" duaalinen vastine on "taso sisältää pisteen". Sen sijaan suora on kolmessa ulottuvuudessa itsensä duaali. Täten esimerkiksi lauseet "kahden pisteen kautta kulkee yksi suora" ja "kahden tason leikkaus on yksi suora" ovat toistensa duaalisia vastineita. Yleisemminkin jokaisessa N-ulotteisessa projektiivisessa avaruudessa pätee duaalisuus ulottuvuuksien R ja N-R-1 välillä, kun R on kokonaisluku välillä 0–N. Tapauksessa N=2 tämä antaa yleisimmin tunnetun duaalisuuden, pisteiden ja suorien välisen. Duaalisuusperiaatten keksi Gergonnesta riippumatta myös Jean-Victor Poncelet.


title: Projektiivinen geometria

text: Toistensa duaalisesti vastaavien teoreemojen todistuksetkin ovat täysin analogisia ja voidaan muuntaa toisikseen vain korvaamalla niissä esiintyvät käsitteet duaalisilla vastineillaan. Projektiivisen geometrian oppikirjoissa onkin tullut tavaksi jakaa sivut pystyviivalla kahteen sarakkeeseen, jolloin vierekkäisissä sarakkeissa esitellään toisiaan duaalisesti vastaavat käsitteet tai teoreemat. Tämä tapa on peräisin Poncelet'lta.


title: Projektiivinen geometria

text: Koska euklidinen taso voidaan käsittää projektiivisen tason osajoukoksi, tätä duaalisuusperiaatetta voidaan tietyin edellytyksin soveltaa sellaisiinkin kuvioihin, joihin projektiivisen tason "äärettömän kaukaiset" ideaalipisteet eivät sisälly. Esimerkiksi Brianchonin lause on Pascalin lauseen duaalinen vastine ja keksittiinkin juuri duaalisuusperiaatteen avulla.


title: Projektiivinen geometria

text: Jokainen geometria voidaan johtaa asianmukaisesta joukosta aksioomeja. Projektiivisille geometrioille tyypillinen on "elliptinen paralleeliaksiooma": "mitkä tahansa kaksi tasoa leikkaavat toisensa yhdellä suoralla", tai tasolla: "mitkä tahansa kaksi suoraa leikkaavat toisensa yhdessä pisteessä". Toisin sanoen projektiivisessa geometriassa ei ole yhdensuuntaisia suoria tai yhdensuuntaisia tasoja. Projektiiviselle geometrialle on esitetty monia vaihtoehtoisia aksioomajärjestelmiä.


title: Projektiivinen geometria

text: Nämä aksioomat muotoili Alfred North Whitehead teoksessaan "The Axioms of Projective Geometry". Oletetaan että on kahdenlaisia olioita, pisteitä ja suoria, ja niiden välillä yksi "insidenssirelaatio": piste on suoralla. Kolme aksioomaa ovat:Ehto, että jokaisella suoralla on vähintään kolme pistettä, asetetaan joidenkin surkastuneiden tapausten poissulkemiseksi. Jokainen avaruuden, joka toteuttaa nämä kolme aksioomaa, joko sisältää vain yhden suoran tai on projektiivinen avaruus jossakin ulottuvuudessa jonkin jakorenkaan suhteen tai on ei-desarguesilainen taso.


title: Projektiivinen geometria

text: Näihin voidaan lisätä muita aksioomia, jotka rajoittavat koordinaattirenkaan ulottuvuutta. Esimerkiksi Coxeterin teoksessa "Projektiivinen geometria" viitataan Veblenin teokseen, jossa esiintyvät nämä kolme aksioomaa, mutta niihin lisätään vielä viisi aksioomaa, jotka kiinnittävät avaruuden kolmiulotteiseksi ja määrittävät koordinaattirenkaan kommutatiiviseksi kunnaksi, joka karakteristika ei ole 2.


title: Projektiivinen geometria

text: Projektiivinen geometria voidaan aksiomatisoida myös lähtemällä kolmipaikkaisesta relaatiosta [ABC], joka tarkoittaa, että pisteet A, B ja C (eivät välttämättä erillisiä) ovat samalla suoralla. Tämän relaation oletetaan toteuttavan seuraavat aksioomat:


title: Projektiivinen geometria

text: Kun on annettu kaksi eri pistettä, A ja B, suora AB määritellään niiden pisteiden C uraksi, joille [ABC]. Aksioomista C0 ja C1 seuraa myös edellä mainittu Whiteheadin aksiooma G2, samoin C2:sta G1 ja C3:sta G3.


title: Projektiivinen geometria

text: Suoran käsite yleistyy tasoiksi ja useampiulotteisiksi aliavaruuksiksi. Aliavaruus, AB…XY, voidaan tässä määritellä rekursiivisesti aliavaruuden AB…X avulla, joka sisältää kaikkien suorien YZ pisteet, kun Z on välillä AB…X. Samalla suoralla oleminen yleistyy täten "riippumattomuuden" käsitteeksi. Pistejoukko {A, B, …, Z}, [AB…Z] on riippumaton, jos {A, B, …, Z} on pienin osajoukko, joka virittää aliavaruuden AB…Z. Kolme pistettä ovat riippumattomia, jos ne eivät ole samalla suoralla. Samaan tapaan voidaan määritellä, että neljä pistettä ovat samalla tasolla, jos ne eivät ole riippumattomia.


title: Projektiivinen geometria

text: Projektiivisiin aksioomeihin voidaan liittää uusia aksioomeja, jotka rajoittavat avaruuden ominaisuuksia. Tietyillä lisäehdoilla voidaan määrittää, mikä vähintään on avaruuden ulottuvuus. Avaruus on:


title: Projektiivinen geometria

text: ainakin kaksi suoraa tai suora ja piste, joka ei ole kyseisellä suoralla)


title: Projektiivinen geometria

text: Samaan tapaan voidaan ulottuvuuksien suurin määrä päätellä siitä, mitä lisäehtoja se toteuttaa. Niinpä projektiivinen avaruus on


title: Projektiivinen geometria

text: ja niin edelleen. Aksioomasta C3 seuraa yleinen teoreema, jonka mukaan kaikki samassa tasossa olevat suorat leikkaavat, mikä idea onkin ollut koko projektiivisen geometrian peruslähtökohta. Niinpä edellä oleva ehto M3 voidaan esittää myös muodossa, että projektiivinen avaruus on enintään 2-ulotteinen, jos siinä kaikki suorat leikkaavat toisensa.


title: Projektiivinen geometria

text: Yleensä oletetaan, että projektiiviset avaruudet ovat vähintään kaksiulotteisia. Toisinaan kun tarkastellaan nimenomaan projektiivisia tasoja, lisäaksioomaksi otetaan jokin ehdon (M3) muotoilu. Esimerkiksi Eves valitsi aksioomiksi edellä esitetyt C1, C2, L3 ja M3. Aksiooma C3 seuraa tällöin suoraan ehdosta M3 eikä sitä tarvitse erikseen olettaa.


title: Projektiivinen geometria

text: Insidenssigeometriaa käsitellään useimmitenCoxterin teoksessa "Introduction to Geometry" käytetään Bachmannin kehittämää rajoittavampaa projektiivisen tason määritelmää käyttämällä viittä aksioomaa, joihin kuuluu myös Pappoksen kuusikulmiolause. Täten tulevat suljetuiksi pois ei-Desarguesilaiset tasot samoin kuin projektiiviset tasot, joiden karakteristika on 2 eli ne, jotka eivät toteuta Fanon aksioomaa. Tämän suppeamman joukon tasot muistuttavat enemmän reaalista projektiivista tasoa.


title: Nara (Mali)

text: Nara on maalaiskunta ja sen keskuskylä sekä Koulikoron alueen Naran piirin hallinnollinen keskus Malissa. Se sijaitsee lähellä Mauritanian rajaa 295 kilometriä Koulikorosta maanteitse pohjoiseen. Kunnassa on 33 200 asukasta (vuonna 2009).


title: Nara (Mali)

text: Naran kunta rajoittuu idässä Naran piirin Guénéiben, etelässä Guirén ja Ouagadoun ja lännessä Korongan kuntiin sekä pohjoisessa Mauritaniaan. Pinnanmuodostukseltaan alue on hiekkaista tasankoa. Se kuuluu Sahelin vyöhykkeeseen.


title: Nara (Mali)

text: Kuntaan kuuluu 17 kylää. Asukkaista suurin osa on maureja.


title: Nara (Mali)

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maapähkinä, pavut ja okra. Kotieläimiä ovat naudat, lampaat, vuohet, aasit, hevoset, kamelit ja siipikarja. Lisäksi harjoitetaan kalastusta, käsityöammatteja ja kaupankäyntiä. Kunnassa ja piirissä ei ole lainkaan teollisuutta.


title: Nara (Mali)

text: Narasta on maantieyhteydet Nioroon, Nionoon, Kolokaniin ja Mauritaniaan. Lähistöllä on käyttämätön lentokenttä. Palveluihin kuuluvat koulut ja piirin poliklinikka.


title: Janne Rauhansalo

text: Janne Rauhansalo (s. 26. helmikuuta 1966) on aktiiviuransa päättänyt suomalainen kymmenottelija. Seuratasolla hän edusti koko uransa ajan Savonlinnan Rientoa. Kalevan kisoista Rauhansalo saavutti kymmenottelun pronssia vuonna 1988. Virallisissa kilpailuissa hän ei ole esiintynyt vuoden 1990 jälkeen.


title: Kari Suominen

text: Kari Suominen (s. 18. huhtikuuta 1958) on suomalainen kestävyysjuoksija. Seuratasolla hän edusti vuoteen 2008 saakka Hämeenlinnan Tarmoa, jonka jälkeen siirtyi Hämeenlinnan Kisan riveihin. Hänen valmentajanaan on toiminut Risto Salminen. Ulkoratojen SM-kisoista Suominen on saavuttanut tiejuoksun hopeaa 20 kilometrin matkalta vuonna 1987 sekä maratonilta kaksi hopeaa vuosina 1985 ja 1988 sekä pronssia vuonna 1987.


title: Lainasto

text: Lainasto Oy on suomalainen rahoitusalan yritys. Yhtiön palveluita ovat kulutusluotot. Yhtiö ottaa vastaan osakesijoituksia yleisöltä, mutta ei ole listautuneena pörssiin.


title: Lainasto

text: Lainasto on perustettu vuonna 2011.


title: Lainasto

text: Lainasto tarjoaa kuluttajille vakuudettomia luottoja: pieniä pikalainoja, joustoluottoa ja suurempaa kulutusluottoa. Toimintaa harjoitetaan Suomessa ja tytäryrityksen kautta myös Tanskassa.


title: Lainasto

text: Lainaston pääomistaja on itseään varjopankiksi kutsuva GF Money Oy. Vuodesta 2013 alkaen yhtiö on ottanut vastaan yleisösijoituksia etuoikeutettuihin osakkeisiinsa. "Korkeatuottoinen.fi"-nimellä markkinoidun osakeohjelman seurauksena yhtiöllä oli syksyllä 2017 yli 1000 omistajaa, jotka olivat sijoittaneet yhtiöön 30 miljoonaa euroa. Osakkeille yhtiö maksaa yhtiöjärjestyksessä määrättyä kiinteää osinkoa, jonka suuruus riippuu sijoitusajasta. Kiinteä osinkoprosentti, joka ei riipu yhtiön tuloksesta, on Suomessa epätavallinen.


title: Lainasto

text: Lainaston liiketoiminta on ollut vuoteen 2017 mennessä kasvavaa ja voitollista.


title: Per-Ole Holmnäs

text: Per-Ole Holmnäs (s. 8. toukokuuta 1961 Pietarsaari) on aktiiviuransa päättänyt suomalainen kestävyysjuoksija. Seuratasolla hän edusti koko uransa ajan IF Ålandia ja hänen valmentajanaan toimi Allan Korpi. Ulkoratojen SM-kisoista Holmnäs saavutti pronssia maratonilta vuonna 1988. Lisäksi hän voitti sisäratojen SM-kisoista hopeaa 5 000 metrin juoksussa vuonna 1987. Virallisissa kilpailuissa hän ei ole esiintynyt vuoden 1990 jälkeen.


title: Aija Ollila

text: Aija Ollila (s. 27. heinäkuuta 1967) on aktiiviuransa päättänyt suomalainen seitsenottelija. Seuratasolla hän edusti koko uransa ajan Vähänkyrön Viestiä ja hänen valmentajanaan toimi Osmo Ylitalo. Kalevan kisoista Ollila saavutti seitsenottelusta kaksi hopeaa vuosina 1984 ja 1988. Virallisissa kilpailuissa hän ei ole esiintynyt vuoden 1992 jälkeen.


title: Tiina Tuononen

text: Tiina Anneli Tuononen (s. 23. lokakuuta 1961 Kemiö) on aktiiviuransa päättänyt suomalainen seitsenottelija. Seuratasolla hän edusti vuodesta 1984 lähtien Turun Urheiluliittoa ja hänen valmentajanaan toimi Hannu Rautala.


title: Tiina Tuononen

text: Kalevan kisoista Tuononen saavutti seitsenottelusta hopeaa vuonna 1982 sekä kaksi pronssia vuosina 1986 ja 1988. Lisäksi hän oli viestijuoksun SM-kisoissa mukana voittamassa 4 × 100 metrin viestijuoksusta kultaa vuonna 1985 ja pronssia vuonna 1988 sekä 4 × 800 metrin viestijuoksusta pronssia vuonna 1993. Sisäratojen SM-kilpailuista Tuononen saavutti viisiottelusta kaikkiaan kahdeksan mitalia; kolme kultaa vuosina 1983, 1986 ja 1986, kolme hopeaa vuosina 1979, 1980 ja 1984 sekä kaksi pronssia vuosina 1978 ja 1988. Virallisissa kilpailuissa hän ei ole esiintynyt vuoden 1993 jälkeen.


title: AHL-kausi 2012–2013

text: AHL-kausi 2012-13 oli AHL-liigan 77. kausi. Runkosarja alkoi 12. lokakuuta 2012, ja päättyi 21. huhtikuuta 2013. Pudotuspelit ja Calder Cupin voitti Grand Rapids Griffins.


title: AHL-kausi 2012–2013

text: " Joukkue voitti divisioonansa ja pääsi pudotuspeleihin


title: Bā’

text: Bā’ (, ) on arabialaisen kirjaimiston toinen kirjain. Se vastaa heprealaisen kirjaimiston kirjainta bet (ב). Erikseen esiintyvä bā’ kirjoitetaan kaarena, jonka alapuolella on piste (ب), ja muiden kirjainten kanssa se liitetään viivalla edeltävään ja seuraavaan kirjaimeen (esim. سب "sb", با "bā", سبا "sbā"). Kirjaimen äännearvo on .


title: Bā’

text: Persian kirjain pe-kirjain (پ) on muodostettu lisäämällä kaksi pistettä bā’-kirjaimeen. Sindhissä bā’sta on muodostettu kirjain ٻ "b̤e", jolla ilmaistaan bilabiaalista implosiivia , sekä aspiroitua b-äännettä ilmaiseva kirjain ڀ "bhe". Urdussa ja pandžabissa aspiroidun b-äänteen ilmaisemiseen käytetään bā’- ja hā’-kirjainten yhdistelmää (بھ "bh").


title: Pe (arabialainen kirjain)

text: Pe (, ) on arabialaisen kirjaimiston kirjain, jota käytetään persiassa, urdussa, pandžabissa ja monissa muissa kielissä konsonantin ilmaisemiseen. Kirjainta ei käytetä arabian kielessä, jonka äänteistöön ei kuulu p-äännettä. "Pe" muodostettiin persian aakkostoon lisäämällä kaksi pistettä arabialaiseen bā’-kirjaimeen (ب).


title: Nobina

text: Nobina AB on pohjoismaissa toimiva joukkoliikennealan konserni. Ruotsissa Nobina Sverige tuottaa julkista sopimusliikennettä Ruotsin lääninhallituksille ja vapaata pikavuoroliikennettä Swebus Express -nimellä. Yrityksen markkinaosuus on noin 30 % julkisesta linja-autoliikenteestä Ruotsissa. Nobinan omistaa ryhmä kansainvälisiä pääomasijoittajia, joista esimerkkeinä Blue Bay Asset Management, Bear Stearns, Fidelity Investment ja Avenue Capital.


title: Nobina

text: Nobinan edeltäjät Swebus Express ja Concordia Bus yhdistyivät 2000-luvun alussa. Nobinan kaikki tytäryhtiöt vaihtoivat nimensä samantyylisiksi pikavuoroliikennettä hoitavaa Swebus Expressiä lukuun ottamatta vuonna 2009.


title: Nobina

text: Nobina-konserniin kuuluvat:


title: Pereskioideae

text: Pereskioideae on kaktuskasvien heimon (Cactaceae) alaheimo.


title: Pereskioideae

text: Alaheimon kasvit ovat puumaisia, pensasmaisia tai kiipeileviä köynnöksiä, joiden varsissa esiintyy CAM-aineenvaihduntaa, jossa hiilidioksidi sidotaan yöllä orgaanisiksi hapoiksi ja käytetään päivällä yhteyttämiseen. Poikkileikkaukseltaan varret ovat pyöreitä eikä niissä ole uurteita eikä kyhmyjä. Verso on lehdellinen ja piikkinen. Kukat sijaitsevat yksittäin tai kukinnoissa ja ovat avoinna päivällä. Kukkapohjuksessa on suomuja tai lehtiä, jotka toisinaan ovat karisemattomia. Kukan areolit ovat vain harvoin piikkisiä. Kukkapohjus ei ole maljamainen. Hedelmät ovat avautumattomia ja marjamaisia, ja niiden seinämä on usein mehukas. Siemenet ovat enemmän tai vähemmän pyöreitä, enintään 7,5 mm:n läpimittaisia, ruskeanmustia, kiiltäviä, sileitä. Niissä ei ole laajaa kannattimen arven aluetta.


title: Pereskioideae

text: Alaheimo edustaa kaktuskasien heimossa ryhmää, jolla on alkukantaisimmat ja eniten kantamuodolta perittyjä omimaisuuksia. Useat ominaisuudet ilmentävät kaktuskasvien sukulaisuutta muihin Caryophyllales-lahkon heimoihin.


title: Pereskioideae

text: Alaheimo on levinnyt Etelä-Meksikosta kaikkialle Karibialle ja Keski-Amerikkaan ja suureen osaan Etelä-Amerikkaa Andien itäpuolelle.


title: Pereskioideae

text: Alaheimossa on vain yksi suku: puukaktukset ("Pereskia"). Suku on tosin uusimmassa tutkimuksessa jaettu kahtia niin, että pohjoisimmat lajit muodostavat suvun Rhodocactus, joka on lähinnä kaktusten yhteistä kantamuotoa. Näin ollen suku Pereskia laajemmassa mielessä on parafyleettinen.


title: Kaj Kalin

text: Kaj Kalin (s. 1956) on suomalainen muotoilun asiantuntija, kriitikko, opettaja, toimittaja ja kirjailija. Hän toimi Taideteollisuusmuseon yli-intendenttinä 1980–1998. Vuodesta 1980 lähtien hän on kirjoittanut muotoilu-, kuvataide- ja kirjallisuusarvosteluja Helsingin Sanomiin. Hän on toiminut Gloria Koti- ja muiden aikakauslehtien kolumnistina ja opettanut muun muassa Kuvataideakatemiassa ja Aalto-yliopistossa.


title: Kaj Kalin

text: Kalinin vuonna 1994 ilmestynyt kaunokirjallinen teoksensa "Veressä" sai Kalevi Jäntin palkinnon. Vuonna 2012 ilmestynyt "Design" sai Mahdollisen Kirjallisuuden Seuran kirjallisuuspalkinnon. Vuonna 2014 Kalin sai Helsingin yliopiston Palmenia-koulutuskeskuksen Persoonallinen kynä -palkinnon.


title: Cinderella (kappale)

text: Cinderella on saksalaistuottaja Manianin kappale, jolla myös vierailee saksalaisartisti Maury. Sen julkaisi Zooland Records singlenä 26. heinäkuuta 2013. Kappaleen ovat säveltäneet Yann "Yanou" Peifer, Maurizio Pozzi sekä Manuel Reuter. Kappaleeseen liittyvä virallinen musiikkivideo julkaistiin 31. heinäkuuta 2013. Kappale ei ole onnistunut pääsemään listoille.


title: Cinderella (kappale)

text: Digitaalinen lataus